
Prooemium. 

De coincidentibus sententiis primi disputaverunt 
Lattmannas et Muellerus, cum quae relationes inter 
tempora verborum possent intercedere, exponerent in gramm. 
lat. ed. a. 1863. Atque tres esse relationes temporum volue- 
runt, congruentiam, antecedentiam , coincidentiam. De coinci- 
dentia autem in illo libro § 109 haec posuerunt: „Wenn im 
Haupt- und Nebensatze dasselbe Subject sich findet, und auch 
die beiden Prädicate identisch sind, oder so gewissermassen 
ineinanderfallen , dass die eine Handlung in der andern mit 
enthalten ist, so muss in der Regel auch in beiden Sätzen das- 
selbe Tempus stehen. Solche Sätze nennt man coincidente 
Sätze^. 

Quae res deinde multis exemplis probatur, in quibus et 
omnia verborum tempora invenimus et variis pronominibus vel 
particulis sententiarum membra conjungi videmus. Quod ex 
paucis locorum cognoscatur. Cum nosce te dicit^ hoc dicit 
nosce animum tuum, Cic. tusc. i, 5J2. Cum Collatino collegae 
JBrutus imperium ahrogabat, poterat videri facere injuste. 
C. off, Sy 40. Lentulus quidquid hahuit, quantumcunque 
fuitj hahuit ex disciplina, C, Brut 268. Fecisti mihi per- 
gratum, quod Serapionis librum ad me misisti. C. AU. 2^4. 
Exspectationem nobis non parvam attuleras, cum scrir 
pseraSf causam nostram Pompejum carte suscepturum, C. AtU 
3j 18. Ego tantum me scire put ab o, quantum ex tuis 
litteris cognitum habebo. C, fam. 15, 20. Pergratum mihi 
feceriSy si de amicitia disputaris quid sentias. C.am.16. 

Demonstrandum videtur, quid antea viri grammatici de 
enuntiationibus ejus generis judicarint. Neque vero mirum est 
a plerisque nihil de ea re esse disputatum, cum ne de relatione 
quidem temporum omnino quidquam statuerint. Quod neglexe- 
runt non solum vetustioris aetatis omnes, opinor, usque ad 
Bamshomium, sed etiam eorum, qui post hunc virum doctis- 
simum grammaticascomposuerunt, nonnulli, velut Zumptius, 

Euehner, Eritzius et Berger, Johannes de Graber. 
Neque Seyffertus de relatione temporum quidquam tra- 
didit, nisi quod imperfectum relativum sejunxit ab absolato 
(cf. ejus gramm. lat. ed. V. a. 1862. § 237). Primus igitur 
Bamshornius mihi videtur omnia tempora divisisse in ab- 
soluta et relativa, satisque copiose de utrisque disputavit 
(cf. ejus gramm. lat. ed. a. 1824. § 50 et 164). Eandem 
fere divisionem, etsi singula alius alia ratione mutavit, tenue- 
runt Reisigius (in scholis ed. ab Haasio a. 1839. §281 sqq.), 
Haasius (in scholis p. II. ed. a Petero a. 1880. p. 288 sqq.), 
Feldbauschius (in gramm. lat. ed. a. 1837. § 394 B.), 
Weissenbornius (in gramm. lat. ed. a. 1838. §165), Mad- 
vigius (in gramm. lat. ed. a. 1844. § 333—340) alii. Sed 
hi omnes a Lattmanni et Muelleri ratione eo valde differunt, 
quod alia tempora absoluta, alia relativa esse volunt, cum illi 
unumquodque tempus et relativam et absolutam vim habere 
posse dicant (cf. Lattm.-Muell. 1. 1. §98). Unus, quod sciam, 
Universum temporum usum similiter distinxit Billrothius 
(in syntaxi lat. ed. a. 1832. § 101). Sed ne hie quidem hujus 
coincidentiae relationis simile quidquam protulit. Nonnulli ta- 
men in conjunctionibus pertractandis ;,cum^ particulam se- 
quente indicativo nonnunquam significare dicunt ;, indem, da- 
durch dass^, neque vero de temporibus quidquam statuerunt 
(ut Weissenbornius 1. 1. § 451). Vel in talibus ;,Pergratum 
mihi feceris, si de amicitia disputaris^ actionem alteram cum 
altera uno tempore confectam fore dici voluerunt, ut temporum 
quidem rationem haberent neque vero actionum artum perspi- 
cerent connexum (ut Madvigius 1. 1. § 358, ann. 2. § 340, ann. 2, 
et similiter Feldbauschius 1. 1. § 403. 2). 

Primus, quem quidem noverim, et temporum et sententia- 
rum relationem certe in iis enuntiationibus, quae cum parti- 
cula conjunguntur, cognovit Augustus Grotefendus, cf. ejus 
gramm. ed. a. 1829 et 1833. Quorum librorum in priore § 328. 3 
haec legimus: ;,Der Indicativ steht endlich nach quum, wenn 
das im Hauptsatze Gesagte nicht nur mit der im Nebensatze 
ausgesagten Handlung gleichzeitig, sondern in dieser selbst 
mit eingeschlossen ist. Quum wird in diesem Falle 
durch *wenn, indem, dadurch dass' übersetzt. Quum in por- 
tum dico, in urbem dico. Verr. IE. 37. Praeclare facis, quum 
puerum diligis, fin. IH. 2*^ alia. — ;,Anm. In solchen Sätzen 
muss das Yerbum des Hauptsatzes mit dem des Nebensatzes 
der Form nach durchaus übereinstimmen^. — Sensisse vero 
eum virum doctum latius patere hunc usum ex iis apparet 
quae sequuntur: ;,Dieselbe Art der Beziehung des Hauptsatzes 



zum Nebensatze findet auch in folgenden Sätzen statt: Qui 
Antonium oppresserit, is bellum confecerit (fam. X. 19). Ma- 
gnam jacturam causae fecero, si nllam esse convenientiam na- 
turae cum extis concessero (div. 2, 15)^ e. q. S; Grotefendum 
secutus est G. T. A. K r u e g e r u s (1. 1. § 623. A. 1 . a. et § 580. b.). 
Idem fere, quod quidem ad cum particulam pertinet, in Ra- 
phaeli Kuehneri gramm. pluribus verbis (cf. Schulgramm. 
derlatSpr. 5. Aufl. 1861. §149,6) et in Ellendti et Seyf- 
ferti granmi. astricta oratione dictum invenimus (cf. ed. V. 
a. 1862. § 266. ann. 2). Sed si hanc Grotefendi rationem 
(quam a primo auctore appellare mihi liceat) conferas cum illa 
Lattmanni et Muelleri, hoc apparet interesse, quod Grotefen- 
dus, quique eum sequuntur, singularem et sententiarum rela- 
tionem et temporum esse in quibusdam enuntiationibus , quae 
cum particula conjungerentur, viderunt, eandem ad alias quo- 
que sententias pertinere Grotefendus solus sensu^quodam po- 
tius percepit, quam penitus perspexit, cum enuntiationes ejus 
generis, in quibus bina futura exacta reperiantur, leviter atti- 
gerit in annotatione. Uli vero viri docti hanc relationem et 
temporum et sententiarum latissime patere per omnia fere 
enuntiationum genera omniaque tempora verbi docuerunt. Ne- 
que singulis in conjunctionibus pertractandis ejus rationem ha- 
beri satis duxerunt, sed proprium eam locum habere judicarunt, 
cum id ageretur, ut temporum rationum leges statuerentur, 
eamque ob causam rei singulari proprium etiam dedere nomen*). 
Jam quaeritur, qui viri docti post annum 1863 de arte 
grammatica scripserunt, quomodo acceperint ea, quae Lattman- 
nus et Muellerus demonstrarunt, probarint an refutarint. Ne- 
que vero deerant, qui huic doctrinae assentirentur, quamquam 
decennio demum fere post, quam ille Über primum prodierat. 
Kam Em. Hofmannus, cum a. 1873 quae ante annos trede- 
cim de particularum temporalium constructione scripserat, de- 
nuo ederet, cum alia tum pauca adjecit, quibus pares tempo- 
rum formas tum necessarias esse doceret, cum duae enuntia- 
tiones conjunctione „cum^ ita conjungerentur, ut ei rei, quae 
enuntiatione secundaria fieri diceretur, primaria enuntiatione 



*) NiGini quas actiones Em. Hofmannus, ubi de constructi- 
one particularum temporalium disputaVit (Zeitschr. f. öst. Gymn. 
1860. p. 653) coincidentes dixit, earum tempora omnino non relata sed 
absoluta appellavit (1. 1. p. 693), ut longe aliam vim ei verbo tribuerit; 
neque id certum artis nomen esse voluit. lUas autem enuntiationes, in 
quibus Grotefendus, Euehnerus, Seyffertus proprium temporum usum in- 
tellexerunt, Hofmannus (in priore qüidem ejus libelli editione) a ceteris 
sejungendas non putavit. 

non altera res adjungeretur , sed eadem quid valeret, quam 
vim haberet, qualis esset, exponeretur (cf. 1. 1. p. 127). Quae 
sunt sententiae ejus generis, quas Lattmannus et Muellerus 
coincidentes dicant. Etiam in commentariis ad veterum scri- 
ptorum libros conscriptis interdum viri docti coincidentiae ra- 
tione usi sunt ad temporum usum explicandum. Atque M. 
Wetzelius inlibello, qui inscribitur ;,Beiträge zur Lehre 
von der consecutio temporum im Lateinischen^ 
ed. Paderborniaea. 1885, § 2 haec scribere non dubitat: ^Die 
Lehre über die Koincidenz insbesondere ist in der That ein 
so verdienstvolles Werk, dass man schon mit Rücksicht hier- 
auf es vollkommen begreift, wie die L.-M.sche Tempuslehre 
so viele Anhänger gefunden hat". — Idem vir doctus coinci- 
dentiae locum dedit in Schultzii grammatica latina, quam 
denuopertractatamedidita. 1886. cf.§271. Praeterea S c h o 1 1- 
muellerus in gramm. lat. ed. XXII. a. 1880. § 192, quo in 
loco temporum usum in Universum explicat, etiam coincidentiam 
commemorat. Neque tamen hac ratione universe exposita in 
singulis enuntiationum generibus pertractandis utitur. Etiam 
Seyffertus inde ab editione grammaticae XII a. 1872 ei 
annotationi, quam supra attulimus (p. 3), addidit haec verba : 
;,cum coincidens^. Neque in universo temporum usu ex- 
plicando quidquam mutavit (cf. ed. V. a. 1862 et ed. XXIX. 
a. 1886. § 234 sqq.). Reliqui vero viri docti, quos equidem 
cognoverim, qui grammaticas artes sive scholarum in usum 
sive ipsius artis et litterarum causa composuerunt , ne nomen 
quidem coincidentiae receperunt, rem ipsam prorsus neglexe- 
runt. Vide Draegeri ;,syntaxin historicam linguae latinae^ 
(IL a. 1881), Kuehneri, ^grammaticampleniorem'' (a. 1878sq.), 
Gosravii, gramm. lat. (ed. II. a. 1880), et quas ediderunt 
Bornhakius (a. 1871), Schroeerus (a. 1876), Goldba- 
cherus (a. 1883), Gillhausenius (a. 1883), Heraeus 
(a. 1885). 



Caput L 
De coincidentiae vi ac notione. 

Cum alios snmmis laudibus Lattmanni et Muelleri de co- 
incidentia doctrinam efferre, alios eam prorsus negligere vide- 
rem, hoc mihi proposui, ut quam vim habeat ea quam illi 
vocant coincidentia , quibus legibus contineatur, quam late pa- 
teat, Ciceronis libris perlectis omnibus, quam verissime cogno- 
scerem. Totius autem huius dissertationis capite primo quae- 
rendum videtur, quae sit vis ac notio illius coincidentiae. 

A. 

Atque primum ea, quae Lattm.-Muell. de coinci- 
dentia docuerint, quibus exemplis probarint, singula di- 
ligenter perpendamus. Qua in re pleniorem illorum gramma- 
ticam postremum editam a. 1872, quae inscribitur ;,Lat. Schul- 
grammatik für alle Klassen'', quasi ducem sequamur, ita ta- 
rnen, ut quaecunque in breviore editione novissima (Kurzgef. 
lat. Gramm. 5. Aufl. 1884) mutata sunt, conferamus. Distin- 
guemus has editiones his notis, ed. III et ed. V. 

Quas enuntiationes Lattm.-Muell. coincidentes dici volue- 
rint, eis verbis significaverunt ed. III. § 109, quae initio pro- 
oemii perscripsimus. Multis exemplis ibidem allatis sie per- 
gitur ann. 1 : ;,Aus den angeführten Beispielen ergibt sich, 
;,dass die Identität der beiden Prädikate sich häufig versteckt, 
^indem in dem einen Satze entweder ein Synonymum oder ein 
^Verbum allgemeinen Begriffs steht (facere, accidere, esse) 
„oder ein Hülfsverbum, bei welchem der. Infinitiv des anderen 
;,Prädicats zu ergänzen ist (licet, possum, volo, debeo, videor 
mU. a. ) ■ 

1. 

Maxime sine dubio coincidentiae vis in iis sententiis ap- 
paret, quarum primariae eadem quae secundariae habeant et 
subjecta et praedicata, cujus generis exempla 1. c. invenimus 
haec : Quum in portum dico^ in urbem dico venisse piror 



tos. Ver. 5, 96. Quum nosce te dicit, hoc dicit: nosce ani- 
mum tuum. Tusc, ly 52, 55. Amicum qui intuetur, tarn- 
quam exemplar aliquod intuetur sui. Am. 23. — Quid emebatj 
quum te emebat? Flac. 83, — Gabinius illud quoquo consilio 
fecity fecit certe suo; quaecunque mens illa fuity OaMnii 
fuit jRab. Post. 21. Lentulus, quidquid habuit^ . . . . ha- 
buit ex disciplina. Brut. 268. — Quod cum dederis, sine 
infamia illud dederis. Caedl. 23. Satis te mature viderOy 
si plane confirmatum videro. Fam. 16, 4. — Adjecta sunt in 
ed. V haec: Id cum impetrabatur, hoc viddicet impetra- 
batur. Artemisiay Mausoli regis uxor^ quamdiu vixity vixit 
in luctu. 

Quibus in locis singulis non binae res, sed singulae bis 
exprimuntur ea ratione, ut quid fiat, vel factum sit, vel futu- 
rum Sit secundaria ponatur enuntiatione, contra primaria idem 
quid sibi velit vel quid valeat vel quäle sit, explicetur. Quam 
rationem inter eas quidem hujus generis sententias, quae ;,cum^ 
particula conjunguntur, intercedere recte etiam Hofmannus 
intellexit (cf. libri supra laudati. ed. II. p, 127). 

Itaque illorum exemplorum sententias etiam sie possumus 
exprimere : illud in portum dicere idem est , quod in urbem 
dicere; illud nosce te dicere idem quod n. a. t. dicere; illud 
te emere idem erat quod nihil emere ; illud quodvis faciendi 
consilium fuit Gabinii consilium; illud te confirmatum videre 
idem erit quod mature videre; et similiter reliqua. Secun- 
daria igitur quaeque sententia subjecti vim quodammodo ha- 
bet, primaria praedicati. 

2. 

Yix differre ab his videntur ea exempla, in quibus bina 
verba Synonyma exstant velut: Omnia tu DejotarOy Cae- 
sar, tribuisti, cum et ipsi et filio nomen regium con- 
cessisti. Dej. 36. Salutem cum his dederis, tres fra- 
tres rei publicae condonaveris. Lig, 36. De hoc au- 
tem ejusdem generis exemplo dubitari potest: Provincia ac- 
cus at, cum is agit causam^ quem sibi illa defensor&ni 
sui juris adqpta/vit. Caedl. 54. Quo in loco causam quidem 
agere idem est quod accusare, sed diversa sunt subjecta, pro- 
vincia et is. Atque ipsos Lattm.-Muell. consulto hunc locum 
ex posterioribus editionibus removisse ex iis conjiciendum est, 
quae in ed. V. addiderunt § 108, ann. 1 : ;,Wie wesentlich die 
Identität des Subjectes ist, zeigen Sätze wie :^ e. q. s. Sed 
rectius in ed. III. § 109, ann. 2 admoneri censeo, saepe unum 
utriusque enuntiationis subjectum, etsi verbis non exprimatur, 
in sententia posse latere, id quod in hoc quoque loco valere 



mihi videtur. Nam is quem sibi provincia defensorem sui juris 
adoptavit, pro ipsa est provincia neque ipsa provincia aceu- 
sare potest, nisi per ejus personam, qui causam ejus agit. 
Itaque etiam hoc loco coincidentes contineri sententias agno- 
scendum existimo. Atque ex ipsa ann. 2 huc pertinere puto 
hunc locum: Ipsi qua quemque in tenebris pavor tulit, fu- 
gerunt Liv. 4, 89. Nam pavore ferri et fugere ejusdem 
fere sunt notionis. Denique in ann. 1, qua latius quidem pa- 
tere coincidentiae usum scriptores demonstrare voluerint (cf. 
p. 11 sq.) tarnen duo exempla reperiuntur, quae inter priora 
recte mihi videntur referenda fuisse, cum etiam in iis sint 
verba Synonyma. Sum autem hi loci: Quae vitia qui fuge- 
rit, omnia vitia vitaverit (or, 69, 231), Cum tuto häberi 
senatum sine praesidio non posse judicavistiSj tum sta- 
tuistis etiam intra muros Äntonii scelus audadamque versari. 
Mur. 26y 13. 

3. 
Etiam cum in primaria enuntiatione verbum aliquod 
generalis notionis, velut facere, agere, accidere repe- 
riatur, non duas res, sed unam significari, concedendum vide- 
tur. Nam in bis quoque exemplis, quod fieri secundaria enun- 
tiatione dicitur, idem primaria enuntiatione quomodo fiat, ex- 
plicatur. Hujus generis in ed. III exempla aflferuntur haec : 
JBene facitis^ cum venitis, Auct ad Her. 50 i. e. ad- 
ventus vester beneficium est. Praeclare faciSy cum puerum 
diligis. fin. 3, 9, Senes cum rem publicam consilio et au- 
ctoritate defendebanty nihil agebant'^ sen. 15 i. e. 
illud defendere eratne nihil agere? Fecisti mihi pergra- 
tum, quod Serapionis librum ad me misisti. Att. 2, 4. 
Fecit humaniter Licinius, quod ad me misso senatu vesperi 
venit. Qu. fr. 2, 1. Nihil aliud fecerunt^ nisi rem de- 
tulerunt. Rose. Am. 37. Pergratum mihi feceris, si de 
amicitia disputaris quid sentias. am 16. Denique huc per- 
tinet hoc: Accidit perincommode , quod cum nusqttam vi- 
disti. Att. 2, 4. Nam etiam horum verborum sententiam 
sie exprimere possumus : istud non videre casus fuit perincom- 
modus, ut ita dicam. Subjectum autem unum esse rursus in- 
telligitur potius, quam verbis exprimitur, praesertim cum in 
verbö ^accidit^ ut impersonali quod dicunt, certum subjectum 
omnino locum non habeat, cf. ed. III. § 109. ann. 2 : ;,Die Iden- 
^^tität der Subjecte versteckt sich mitunter, z.B. bei dem Ge- 
^brauche eines unpersönlichen Verbums, wie licef^. Qua ex an- 
notatione etiam hoc exemplum huc referri oportet : Gratissimum 

nobis feceris^ si a te didicerimus .... sen. 6 i. e. si nos 
docueris. 

In Omnibus bis exemplis generalia verba non inveniuntnr, 
nisi in primariis enuntiationibus. Sed cum in ann. 1, quam 
supra pag. 5 attulimus, haec legantur: ^indem in dem einen 
Satze entweder ein Synonymum oder ein Verbum allgemeinen 
Begriffs steht^, crediderit quispiam inter exempla allata etiam 
ejus generis inveniri, in quibus secundariis enuntiationibus ge- 
neralia verba contineantur. Sed tantum in uno exemplo fa- 
ciendi verbum secundariae enuntiationis est, neque tamen huc 
id pertinet. Est enim hoc: Si provinciam, quoad ejus fa- 
cere potueris, quam expeditissimam mihi tradideris, 
facilior erit cett. fam. 3, 2. Nam hoc loco faciendi verbum 
non Simplex positum est, sed pendet a verbo posse, quod ex 
verbis auxiliaribus est, de quibus infra dicemus. In reliquis 
exemplis generale verbum in secundaria enuntiatione positum 
non videmus, praeter unum verbum ^esse^, quod rursus in 
primariis enuntiationibus non exstat. Sed de Ms enuntiationi- 
bus longe aliter judicandum est. Sunt autem hi loci: Len- 
tuluSj quidquid habuit^ quantumcunque fuit^ habuit ex di- 
sciplina. Brut, 268 (nam in bis etiam hoc membrum „quan- 
tumcunque fuit" a Lattm. - Muell. conincidens haberi cum illo 
„quidquid habuit^ ex litteris latius dispositis conjiciendum est). 
Sumpsere, unde cuique proximum fuit L, 5, 27, Navium 
quod fuerat, contraxerat. 6. g. 5, 16. Hi loci cum 
eo a superioribus differunt, quod quae res factae sint non se- 
cundariis sed primariis sententiis indicatur, tum neque sub- 
jecta eadem habent in primariis et secundariis enuntiationibus, 
neque ulla ratione ei normae respondent, quam Lattm.-Muell. 
bis verbis posuerunt : „Wenn .... die beiden Prädicate iden- 
„tisch sind, oder so gewissermassen in einander fallen, dass 
„die eine Handlung in der anderen mit enthalten ist". — Sed 
restant duo exempla similia: Philippus^ quantum in iUo fuit, 
ita vicitj ut vidorem nemo sentiret. Just. 9, 4. Omnes 6om, 
quantum in ipsis fuit, Caesarem ocdderunt. Phil, 2, 29, In 
his „quantum in illo fuit" idem valent quod „quantum potuit" 
et „quantum in ipsis fuit^ idem quod „quantum ipsi potue- 
runt^. Haec igitur ad verborum auxiliarium usum pertinent, 
quem deinceps tractabimus. 

4. 

Nam ut in verbo vel synonymo vel generalis notionis, sie 
in verbo auxiliari quod dicitur (ut sunt licet, possum, 
volo, debeo, videor alia) eandem sententiam latere posse at- 
que in altero verbo 1. c. ann. 1 legimus, ea quidem condicione. 



ut hujus ipsius verbi infinitivus simul audiatur. Atque per- 
multa hujus generis exempla collecta videmus, quorum non 
plura attuli quam ut yarias locorum species omnes possent 
intelligi. 

Dico igitur et quam possum (sc. dicere) maxima voce 
dico. dorn. 96. (Philosqphiae praecepta) ne obsolescerent^ 
r enovabamj quum licebat, legende (de subjectorum di- 
screpantia cf, § 109 eandem ann. 2, quam supra attuUmus 
pag. 7 inf.) ac. 1, 11, Consul, quantis maximis üineribus p o- 
terat, ad collegam ducebat. L. 27, 43. Quam potui 
maximis Üineribus ad Amanum exercitum duxi. fam. 15, 4. 
Quoad potuitj restitit. b. g. 4, 12 u. C. sen. 11. Quae vo- 
luisti, ab stulisti. Ver. 4, 37. Scrip si, ut debui 
diligenter. Ätt. 11, 1. Quoties quisque v oluit, dixit et 
quam voluit diu. Q. fr. 1, 1, 7. Fenestras, quibus in locis Vi- 
sum est (i. e. quibus libuit sive voluerunt) r eliquerunt. 
b. c. 2, 9. Ab iis non es adjutus , a quibus d ebuisti. 
fam. 1, 9. Quod jussus sum (i. e. quod debui) feci. fam. 
10, 31. Carbonem , quocunque modo potuimus . . . sus ti- 
nuimus. am. 41. Hoc feci, dum licuit; intermisi, quoad 
non licuit. Phil. 3, 33. Lysander, postquam . . . quae v olu- 
erat, dixer at, testimonii loco librum a Pharnabaeo da- 
tum tradidit. N. 6, 4. Tribues his voluminibus t&tnporis, 
qucmtum poteris, poteris autem , quantum voles. off. 
3, 121. Malevolentiae hominum in me, si poteris, occur- 
res . . . . fam. 11, 11. In nonnullis autem locis infinitivus 
alterius verbi non simul auditur, sed ipse additur, velut in hoc ; 
Vixit tamdiu, quam licuit in civitate bene beateque vi- 
vere. Brut. 4. In hoc uno generalis verbi infinitivum adje- 
ctum invenimus: Si provinciam, quoad ejus facere potue- 
ris, quam expeditissimam mihi tradideris, facilior erit 
cett. fam. 3, 2. Minime autem huc pertinent duo exempla, 
quorum alterum hoc est: Quum minime vi debamur, tum 
maxime philo soph ab amur. n. d. 1, 6 alterum hoc : 
Caesar praesidium utrisque castris, quod satis esse vi sum 
est, reliquit. b. g. 1, 51. In neutro enim loco verbum 
videri auxiliaris verbi vim habet, neque coincidentes sententias 
iis locis mihi contineri videntur. Sed etiam ex annot. 2 (cf. 
p. 13) ad hunc locum, cum de verbis auxiliaribus agamus, per- 
tinere videntur haec duo exempla : Catilina, ubi satis explo- 
r ata sunt, quae voluit , in unum omnes cönvocat. Sal. 
Cot. 17 (recte annotantur haec: „zu explorata sunt ist Ca- 
tilina logisches Subject =: ubi exploravit**) et hoc alte- 
rum: Tantum hostium multitudinem nostri interfecerunt. 

qiMntum fuit diei spatium. b. g. 2^ 11, quae aic ibi expli- 
cantur: ;,Der Nebensatz ist ein abgekürzter Vergleichsatz = 
„quantum per diei spatium licuit = quantum potuerant^. 

Jam si omnia ea exempla spectamus, quorum in secunda- 
riis enuntiationibus yerba aaxiliaria ita posita sint, ut altero- 
rum verbonim, quae sunt in primariis enuntiationibus, infinitivi 
yel simul audiantur vel additi sint et subjecta eadem vel sint 
vel intelligantur in utrisque enuntiationibus, aliquid interesse 
mihi videtur inter haec et illa exempla, in quibus cum sub- 
jecta eadem tum praedicata in utrisque enuntiationibus vel 
eadem vel Synonyma sint, vel primariarum enuntiationum prae- 
dicata sint verba notionum generalium. Nam posse dicere vel 
velle vel debere non idem est, quod ipsum dicere, neque cui 
licet vel videtur dicere, is semper dicit. Porro in superioribus 
illis exemplis omnibus secundariis enuntiationibus, quid fiat 
vel factum sit, diei, contra primariis idem quid valeat vel quo 
modo fiat factumve sit, explicari supra vidimus; in bis autem 
quae fiant vel facta sint, primariis exprimuntur enuntiatio- 
nibus, contra secundariis condiciones quaedam animi indican- 
tur, quibus res aguntur. Itaque ne bis quidem secundariis 
enuntiationibus novae rerum actiones ad eas adjunguntur, quae 
primariis expressae sunt, neque vero prorsus idem valent se- 
cundariae enuntiationes atque primariae. Accedit, quod ex ex- 
emplis allatis, in quibus insunt verba auxiliaria, dimidia fere 
pars est eorum, in quibus illa verba comparativis enuntiationi- 
bus (particulis quoad, quam, ut, quantum conjunctis), contine- 
antur, quae superiorum exemplorum in nuUo reperiebantur. 
Quae cum ita sint, hujus generis enuntiationes, in quibus au- 
xiliaria verba sint, secernendas censeo a ceteris neque easdem 
„coincidentes^ recte appellari; tamen cum illis quandam eas 
habere cognationem concedo. 

5. 

Jam postquam de omnibus iis condicionibus disputavimus, 
quibus- eadem praedicata quamquam non verbis expressa, tamen 
sententiis intelligi dicuntur in ann. 1, cum in altera enuntia- 
tione vel verbum synonymum vel generalis notionis vel auxi- 
liare inveniatur, ex exemplis in ed. III. § 109 primo loco al- 
latis quaedam sunt reliqua. Quorum haec tria unam eandem- 
que habent rationem: Jmbo mihi consules et Universum se- 
natum intueri videor, cum te, Marcdle^ intueor. L, 25^ 6. 
Quum Collatino collegae Brutus imperium abrogahat, pot- 
erat videri facere injuste. off. 5, 40, Ego tantum me scire 
putabo, quantum ex tuis litteris cognitum habebo, fam. 
15; 20. In bis secundariarum enuntiationum verba finita, 

intueor, abrogabat, cognitum habebo, coincidentia dicenda sunt 
cum primariarum enuntiationum infinitivis, intueri, facere 
injoste, scire; quae pendent a verbis sentiendi, quae dicunt 
grammatici. Fossunt videri illa verba finita tarnen, quod ad 
temporum formas attinet, finita primariarum enuntiationum 
verba sequi. Sed de bis locis et aliis ejusdem generis postea 
accuratius disserendum erit (cf. cap. III. C). 

6. 
Atque in illa annotatione 1. sie pergitur: „Wo aber die 
beiden Frädicate nicht eigentlich identisch sind, stehen sie 
doch in einem so engen Zusammenhange, dass mit der einen 
Handlung die andere gegeben, die eine Handlung in der an- 
deren mit beschlossen ist, oder ihren Grund in derselben hat". 
Yix intelligo, quid bis verbis aliud significetur, quam quod 
principio paragraphi sie dictum sit: „Wenn .... die beiden 

Frädicate so gewissermassen in einander fallen, dass 

die eine Handlung in der anderen mit enthalten ist". Nam 
duas actiones in unum cadere vel alteram altera contineri, 
nonne idem est atque alteram actionem una cum altera cogi- 
tari, alteram altera includi? Atque restant etiam ex primo 
paragraphi loco duo exempla, quibus idem hie usus demon- 
stretur ; quae sunt haec : Exspectationem nobis non parvam 
attuleras, cum scripseras causam nostram Pofnpejum 
certe suscepturum. Att, 3, 18. Hoc loco ego sumpsi quid- 
dam de tua eloquentia, Nam tacui. Att. 13^ 4J2. Nam 
in bis locis etsi nee paria verba neque Synonyma neque gene- 
ralia neque auxiliaria exstant, tarnen in illis ipsis allatis litte- 
ris exspectatio erat allata, illa ipsa taciturnitas id fuit, quod 
Cicero ex Attici eloquentia sumpsit. (Quo in loco recte ad- 
monemur a scriptoribus etiam ad coordinatas, quas dicunt, 
enuntiationes coincidentium temporum usum pertinere.) Fraeter 
haec exempla in annotatione illa multa adjiciuntur, quorum 
haud pauca ejusdem generis esse judico. Dico haec: Cum 
tacent, clamant. Cat. i, äl. Sunt quidam qui molestas 
amicitias faciunt, cum ipsi se contemni putant. am, 72. 
Mercüli JDeianira nocere noluit^ quum ei tunicam sanguine 
Centauri tinctam dedit. n.d. 5, 70. Tum^ cum ex urbe Catir 
linam ejiciebam, reliquam conjuratorum manum simul 
exüuram put ab am. Cat. 3, 3. Quem ego cum ex urbe 
p ellebam^ hoc providebam animo. ib. 16 (de his locis 
cf. infra cap. IL 1. e.). Murena dum unum ascendere gradum 

dignüatis conatus esty venit in periculum, ne 

Mur. 55. Adjuvere captivi, qui rapto inter tumultum ferro 
cmglobati et ab tergo ceciderunt Poenos et fugam impe-' 

dierunt, L. 24^ 16. Quo mim ille (Antonius) die pqpulo 
inspedante nudus^ undus, dyrius est contionatus et id 
egit, ut coUegae diadema imponeret^ eo die se non modo 
consuhtu sed etiam lihertate abdicavit Phil. 3, 12. Quo- 
niam grammaticus es, si hoc ^ijvriiiapersolveriSf magna 
me molestia liberaris. Att. 7, 5. Qui Antonium oppresse- 
ritj bellum confecerit. fam. lOy 19. Telo si primam 
aciem pr aefreg eris, reliquo ferro mm nocendi sustule- 
ris. Just. 6, 8. Etiam onus locus est, in quo eadem sub- 
jecta intelliguntur tantum, non expressa sunt: Quantum in 
altitudifiem egr ediebantur^ magis magisque sihestria loca 
excipiebant. L. 40, 22 i. e. tanto magis in silvestria loca 
perveniebant , sive non poterant in altitudinem egredi ita, ut 
non simul in loca silvestria pervenirent. Et in ann. 2 ejusdem 
generis hoc exemplum exstat: Quaeruntur adjutores con- 
siliis, cum te plures mitter e jubet, L, 40^ 11 i, e. ipse 
quaerit adjutores, cum jubet. Deinde ex totius paragrapbi 
loco tertio (ed. III. p. 244), quo de solutiore quodam coinci- 
dentiae usu agitur, buc potius referendum puto hoc exemplum : 
Ad suam quandam magis ille gloriam, quam ad salutem rei 
publicae (exilium) sumpser at, cum unus in legem per vim 
latam jurare noluerat, Sest. 37, Nam quod Metellus ille 
in legem jurare noluit, quid fuit aliud nisi exilium sumere? 
De duobus autem locis in eadem ann. 1 allatis et uno, qui 
exstat in eodem III. paragrapbi loco, minus certum Judicium 
est; bos dico: Hannibdl quacunque iter f e c i t ^ cum omnibus 
incolis conflixity neminem nisi victum dimisit. N, 23 ^ 3. 
Ille ferro ^ quacunque ibat^, viam facere. L. 3,^48. Han^ 
nibal quotiescunque cum Romanis congressus est in Italia, 
semper discessit superior. N. 23, 1. Nam in bis locis 
jam nullo modo singulae res, sed binae expressae videntur. 
Qui potest enim cogitari iter facere idem esse atque cum in- 
colis confligere, vel ferro viam facere idem atque ire, vel con- 
gredi idem quod superiorem discedere? Tamen posse fieri 
puto, ut Nepos et Livius bis locis ejus modi aliquid pronun- 
tiare voluerint, quod nos vemacula lingua sie dicere possumus : 
Jeder Marscb war ein Kampf, jedes Vordringen ein gewaltsa- 
mes Babnbrecben, jeder Zusammenstoss war ein Sieg. Sic si 
loquimur, figurata quadam oratione usi ea, quae non per se 
sunt eadem, tamen eadem esse dicimus. 

Restant etiam ex annotationis primae exemplis baec tria: 
Delectamur , cum scribimus, fin. 1, 3. Maodma sum 
laetitia affectuSy cum audivi consulem te factum esse. 
fam, 15, 7. Bespiraro, si te videro. Att. 2, 24. Acce- 



^ 



13 

dit ex ann. 2 unus locus, in quo idem in utraque enuntiatione 
subjectum intelligitur : Jueundissimum mihi fuit (i. e. maxima 
snm laetitia affectus), quod cognovi meaa tibi redditas esse 
litteras, fam, 12^ 19. In bis locis delectationis vel laetitiae 
vel ejus, quae verbo ^^respiraro^ significatur, levationis animi 
causae iis enuntiationibus exprimuntur, quae conjunctionibus 
;,cum^ vel ;,si* vel ;,quod^ adjunguntur. Et possunt hae sen- 
sentiae ita coincidentes baberi, ut ipsi motus illi animi et eo- 
rum causae in unum cadere dicantur, ut nos vernacula lingua 
dicere solemus: ^^Das Scbreiben war mir ein Vergnügen, diese 
Nachriebt war mir eine grosse Freude^ et alia similiter. 

7. 
Transeamus omisso altero protinus ad tertium paragrapbi 
locum, qui bis verbis exponitur : „Etwas freier gestaltet sieb 
die Beziehung der Coincidenz, wo temporale Conjunetionen, 
besonders dum und cum den Nebensatz an den Hauptsatz 
knüpfen. Da in diesen Conjunetionen selbst und in der Wabl 
gleicher Tempora schon genügend angedeutet ist, dass beide 
Prädieate zeitlich völlig zusammenfallen, so kann die Iden- 
tität oder das Ineinanderfallen der Prädieate sich im Aus- 
drucke noch mehr verstecken, und auch die Identität des 
Subjeets ist keine nothwendige Forderung mehr^. Sequuntur 
exempla undecim. Quibus verbis, si ea reete intelligo, hoc 
mihi dici videtur: in enuntiationibus temporalibus particulis 
conjunctis, quamvis discrepent inter se vel subjectorum vel 
praedicatorum vocabula, tamen fieri posse, ut res in unum 
cadant, res altera altera contineatur. Nam hoc et ex eo mihi 
effici videtur, quod verbum ;yim Ausdrucke^ praeter cetera ty- 
pis eminet, et ex ipso nomine coineidentiae. Sed inter ex- 
empla allata praeter duo, quae supra commemoravimus p. 12, 
nullum est, quod quadret in hanc rationem, praeter unum hoc : 
Catulus cepit magnum suae virtutis frudum ac digniiatis, 
cum omnes una prope voce in ipso vos spem habituros esse 
dixistis. Man. 59, Nam in bis verbis etsi diversa sunt 
et subjeeta et praedicata, tamen id ipsum, quod Quirites di- 
xerunt, fructus fuisse dieitur a Gatulo captus. Atque hoc si 
pluribus exemplis demonstrari possit, coincidentes sententias 
etiam inveniri, cum diversa sint subjeeta, sane alieujus fore 
momenti mihi videtur. ^ed ex reliquis exemplis nullum est, 
in quo coincidentes sententias agnoscere possim. Exempla 
sunt haec: Citm Artaxerxes Aegyptio ' regi bellum inferre 
voluit, Iphicratem ab Ätheniensibus ducem petivit. N. 
lly 3. Gallo narravi, cum proxime Bomae fui^ quid au- 
dissem. Att, 13^ 49. Non, cum in conspectu Borna fuit^ 

SU ccurrit: intra illa moenia domus ac penates mei stmt, 
mateTy conjux liberiqne ? L. 2, 40. Si hodie bella sint^ quäle 
JEtruscum fuity cum Porsefina Janiculum insedit . . . L.4j40, 
Quamdiu mihi consuli designato insidiatus es, me de- 
fendi. Cum proximis comitiis consularibus me consulem in 
campo et competitores tuos interficere voluisti, compressi 
conatus tuos nefarios, Quotiescunque me petisti, tibi o 6- 
stiti. Cat. ly 11. Dum praesidia ulla fueruntj in Sullae 
praesidiis fuit Boscius. R, Ä, 126, CausaSy Caesar, egi 
multas equidem (dl, et quidem) tecum, dum te in foro te- 
nuit ratio honorum tuorum, Lig, 30, Ji, dum pari certa- 
mine res geri potuity magnum hostium numerum pauci su- 
stinuere, b. c. ly 51. — Vix quemquam credo horum 
locorum sententias coincidentes dicendas esse judicare. Atqae 
ipsi Lattm.-Muell. eorum tres, qui primo loco leguntur, in ed. 
V aliter explicaverunt, cum tempora perfecta et in primariis 
et in secundariis enuntiationibus absolute posita esse dixerunt 
(ed. V. § 170 II). Idem fortasse de quarto loco (L. 4, 40) 
statuendum est. In reliquis potest conjici non illam coinci- 
dentiae quidem relationem valere, sed congruentiae , quam di- 
cunt Lattm.-Muell. (cf. ed. III. § 107). Nam ei congruentium 
temporum legi satisfacere videntur, ut actiones rerum simul 
et incipiant et desinant. Modo hunc locum spectemus : ;, Quam- 
diu mihi consuli designato insidiatus es, me defendi^. Sed 
impedimur iis verbis, quae in altero paragr. 109 loco sie le- 
guntur: ^Die Tempp. act. perfectae können nur die Beziehung 
der Goincidenz mit einander eingehen^. Etiam admonendum 
yidetur in ed. Y hunc paragraphi locum paulum mutatum ex- 
stare his verbis scriptum (ann. 3): ^Dem Verhältnisse der 
Goincidenz verwandt ist der Fall, wenn zu einem Hauptsatze 
mit Perf. bist, ein indicativischer Temporalsatz tritt, welcher 
nur das zeitliche Zusammentreffen der Handlungen 
bezeichnen soll. Alsdann tritt der Temporalsatz auch ohne 
Identität der Subjecte gleichfalls in das Perf. hist.^ Sequun- 
tur eorundem exemplorum aliqua et aliud unum eorum simile. 
His verbis igitur negantur illorum locorum sententiae vere co- 
incidentes esse dicendae. Neque tarnen congruentes eas ap- 
pellari oportere conceditur, cum etianj in hac ed. V nisi inter 
actionis continuae tempora haec congruentiae relatio esse non 
posse dicatur (cf. § 106). Sed de his locis quid mihi quidem 
judicandum videatur, apparebit, cum de tota coincidentia quid 
ipse sentiam explicavero. 

B. 
In altero loco § 109 (ed. III) haec leguntur: ^^Obschon in 
solchen coincidenten Sätzen alle Tempora vorkommen können, 
so ist doch am meisten der Gebrauch der Tempp. act. per- 
fectae in denselben zu beachten. Denn die Tempp. act. in- 
fectae können mit einander auch in der Congruenz verbunden 
werden, und es ist häufig von keinem Belang, in solchen zeit- 
lich congruenten Sätzen die Beziehung der Coincidenz zu un- 
terscheiden. Dagegen können die Tempp. act. perfectae nur 
die Beziehung der Coincidenz mit einander eingehen^. Ex his 
verbis hoc mihi colligi videtur: sententiarum tempore con- 
gruentium in aliis sola hac congruentiae ratione tempora inter 
se referri, in aliis ad eadem tempora et congruentiae et coin- 
cidentiae vim pertinere. Num omnes sententiae coincidentes, 
quae quidem infectae actionis temporibus enuntientur, etiam 
sint congruentes tempore, incertum relinquitur. Sed utut est, 
certe in iis sententiis coincidentibus , quae eaedem sint con- 
gruentes , temporum formas congruentiae lege contineri judi- 
candum videtur, siquidem illa verba spectemus : ^^es ist häufig 
von keinem Belang, in solchen zeitlich congruenten Sä- 
tzen die Beziehung der Coincidenz zu unterscheiden^. 
Sed quaeritur, cujus tandem generis sit coincidentiae relatio. 
Nam si ea legimus, quae ante § 107 (ed. UI) de relatione 
temporum dicuntur (;,der bezogene Gebrauch der Tempora 
. . . . zerfällt in drei Arten: A. Beziehung der Congruenz, 
B. Bez. der Antecedenz, C. Bez. der Coincidenz.^) coinciden- 
tia et congruentia ejusdem generis esse species diversae exi- 
stimandae sunt, ut omnis bona divisio a genere debet descen- 
dere ad ejus ipsius species. Nunc vero a congruentia discer- 
nitur coincidentia ita, ut illa quidem temporum esse relatio 
videatur, haec alius generis aiicujus. Et sane, si recordamur 
coincidentes sententias eas dici (§ 109 in.), in quibus subjecta 
sint eadem et praedicata vel eadem vel ejusdem notionis et 
actionum altera altera contineatur, verisimillimum videatur 
coincidentiam omnino non temporum esse relationem, sed sen- 
tentiarum. Neque posset intelligi, cum de temporum rela- 
tionibus agerent, cur sejunxerint Lattm. - Muell. coincidentiam 
ab congruentia, nisi hoc scriptum legeremus: „dagegen kön- 
nen die Tempp. act. perf. nur die Bez. der Coincidenz mit 
einander eingehen^. Atque omnes loci in § 109 tertia sede 
(ed. III) allati perfecto tempore expressi sunt. Sed ibidem 
haec verba legimus : ;,Da in diesen Conjunctionen (dum et cum) 
selbst und in der Wahl gleicher Tempora schon genügend an- 

? gedeutet ist, dass beide Prädicate zeitlich völlig zusammen- 
allen e. q. s.^ et haec in ed. V. § 108, ann. 3: ;,Dem Ver- 
hältnisse der Goincidenz verwandt ist der Fall, wenn zu einem 
Hauptsatze mit Perf. hist. ein indicativischer Temporalsatz 
tritt, welcher nur das zeitliche Zusammenfallen der 
Handlungen bezeichnen soll^. Jam ego quidem non video, 
quid intersit inter eas actiones, quae, quod ad tempus attinet, 
plane altera in alteram cadant et eas, quarum tempora con- 
gruant inter sese. Nam congruentiae vis bis verbis explica- 
tur (§ 107 in.) :;,... (beide Tempora) decken einander 
in zeitlicher Hinsicht und sind also völlig congruent^. Atqui 
haec duo ;,einander decken^ et ;, völlig zusammenfallen^ plane 
idem valere, testibus utor mathematicis , quorum ipsorum ex 
doctrina illa vocabula sumta sunt. Quid ergo obstat, quomi- 
nus etiam perfectis temporibus exprimi posse statuamus sen- 
tentias tempore congruentes? 

At videre mihi videor, qua re adducti Lattm.-Muell. solum 
inter infectae sive continuae actionis tempora congruentiae 
relationem esse posse contenderint, inter perfecta tempora 
eandem intercedere posse negarint. Nam ut, quas mathema- 
tici figuras congruentes dicunt, eae extendunt se per aliquid 
spatii, sie illi w. dd. temporum ea sola congruentia recte dici 
posse putant, quibus temporis spatii aliquid significetur, quae 
sunt tempp. actionis continuae, quae dicuntur. Qua in re er- 
rare mihi videntur. Nam primum quamvis apte temporum 
rationes illustrentur rationibus locorum, qua re quasi ante ocu- 
los nostros proponantur ea, quae intelliguntur animis, tarnen 
cavendum est, ne ex illa disciplina in grammaticam transfera- 
mus certas aliquas quodammodo formas, quae eis, quae hac 
arte contineantur, non conveniant. Itaque quae tempora con- 
gruere inter sese dicenda sint, ex communi potius dicendi usu 
explicandum censeo, quam ex mathematicorum normis dedu- 
cendum. 

Deinde quod actionis continuae temporibus diuturnitas 
quaedam indicatur, perfectae actionis tempora carent hac no- 
tione, id ipsorum temporum quidem facit discrimen, neque vero 
ullum ejus rationis, qua referatur tempus ad tempus. Qua de 
re mihi quidem dubium non videtur, quin quaecunque actiones 
eodem tempore fieri dicantur, earum tempora congruentia recte 
vocentur, sive ea sunt imperfecta sive perfecta sive alia. At- 
que temporum congruentiam facillime iis enuntiationibus ex- 
primi, quas ;,dum, quamdiu, quoad'' conjungunt, consentaneum 
est. Etiam Lattm.-Muell. ubi congruentiae vim exponunt, ejus 
generis exempUs compluribus et in primis utuntur (ed. HI. 

§ 107). Atqui saepissime apud Ciceronem in talibus enantia- 
tionibus perfecta ita posita inveniuntar, ut tempora plane 
congruant, neque tarnen sententiae sint coincidentes. Quorum 
locorum nonnullis eüam similitudo quaedam est cum aliis sen- 
tentiis, quae imperfectis vel futuris enuntiantur, ejus 
ipsius generis, quas Lattm.-Muell. dixerunt congruentes. He- 
rum, quos invenire potui, ita componam, ut bini inter sese 
conferantur: Mihi tu, tui, tua omnia maxime curae sunt et 
dum vivam, erunt, fam, FJ, S, Et Ulms (i. e, Sdpionis) 
aerumnam, quo ad vixit (sc. Scipio), et ßiae solitiidinem 
sustentavit (sc. Sestius). Sest. 3, 7. — Neque dum eram 
vobiscum, animum meum videbatis, sen, 79. Quem^ quam- 
diu afui, nemo nisi lacrimantem confectumque vidit. dorn. 
23, 59. — Tib. Gracchus tamdiu laudabitur, dum memo- 
ria rerum Bomanarum manebit. off. II, 43. Ignominia aur 
iem üla gravis tam diu in illo homine fuit, qtmmdiu iste in 
provincia mansit. Verr. 11^ J27, 67. — Ille erat unus ti- 
mendus ex istis omnibus, sed tam diu, dum urbis fnoenihus con- 
tinebatur. Cot. III, 10. Quoad fuit (sc. in urbe), omni- 
bus ejus consüiis occurri atque obstiti. Cat. HI, 7, 17. — 
Dum hominum genus erit, qui accuset eos non deerit; dum 
civitas erit, judicia fient. B. A. 32, 91. Dum praesidia ulla 
fu erunt, in Bullae praesidiis fuit. B. A. 43, 126. — Nee 
mirum, si ejus utebatur consilio, cujus auxilium sibi paratum 
p utabat. Quinct. 5, 18. Quoad vos omnia pati vidit, 
usus est ipse incredibili patieniia. Phil. Xy 4^ 9. — Quam- 
diu 0. Caesaris consilia in re publica non maxime dilige- 
b atiSy me quoque cum illo minus conjunctum videbatis. 
prov.cons. 10,25. Nee, quam diu inimidssimus Gabinio fui, 
non amicissimus mihi Pompejus fuit. Bab. Post. 12, 33. — 

Herum locorum tempora si contemplamur quibus rationi- 
bus inter sese referantur, potestne perfectorum alia esse ratio 
videri atque imperfectorum vel futurorum temporum? Fieri 
non posse puto, ut illa exempla, si quidem temporum relatio- 
nes spectemus, divellantur. Praeterea perfectorum temporum 
congruentia demonstretur bis locis: (C. Claudius) usus est 
hoc Cupidine tam diu, dum forum dis immortalibus popuUh 
que Bom. habuit ornatum. Verr. IV, 3, 6. Dum vis fuit, 
nihil egi, Sest. 60, 127. Itaque et in re publica nostra maxime 
valuitj quoad ei regaiis potestas pr aefuit leg. HI, 2, 4. 
Heus enim Milonis lege Plotia fuit Clodius, quoad vixit. 
Mü. 13, 35. Tenuit locum tam diu, quam ferre potuit 
laborem. Brut. 67, 236. Tamdiu pependit in arbore so- 
cius . . ., quam diu voluntas Apronii tulit. Verr. 111,23,57, 

2 

Tarn diu in imperio suo classem iste praetor düigens vidit, 
quamdiu convivium ejus flagitiosissimum praetervecta est. 
Verr. F, 55, 86. Domo me tenui^ quamdiu turbuletdum tem- 
pus fuit. dorn. 5, 6. (Testes) tum, cum actum est^ una 
fuerunt. Verr. II, 72, 177. Quid enim hie meus frater ab 
arte adjuvari potuit, cum a Philippo interrogatus quid la- 
traret, furem se videre respondit. de or. II, 54, 220. Non 
tenui lacrimas, cum illum . ... vidi. Att.II,21^3. Prae- 
terea cf. (dum:) Lig. 10, 30. Verr. 29, 75. — (quoad:) leg. 
III, 16, 36. Caec. 7, 19. Cael. 4, 9. Verr. I, 23, 60. Lig. 3, 7. 
— (quamdiu :) Brut. 79, 273. de or. III, 2, 7. fam. XIII, 50, 1. 
XIV, 1, 3. Verr. V, 43, 112. Cluent. 10, 30. Cat. I, 5, 11. dom. 
30, 79. har. resp. 23, 49. Marc. 11, 34. — (cum:) Verr. III, 
93, 216. Caec. 11, 31. 

Satis multis mihi exemplis probavisse yideor, saepe etiam 
perfectae actionis tempora congruentia inter se dicenda esse. 
Quod si mihi concedatur, cum congruere tempora inter sese 
magis non possint, quam si sententiae iis expressae sint coin- 
cidentes, hoc etiam concedi necesse est, omnes sententias 
coincidentes, si temporum relationem spectamus, 
congruentes esse dicendas. Qua re cum coincidentiam 
negamus temporum esse relationem, efficimus, ut divisio to- 
tius generis, quo relationes temporum continentur, magis re- 
spondeat ad philosophorum praecepta. Nam si animo sevocato 
a loquendi usu, id ipsum per se quaerimus, quas in partes 
omnis temporum relatio possit dividi, non posse plures inve- 
niri partes puto quam tres. Nam duae res aut eodem tem- 
pore agi dicuntur — tum congruere inter se verborum tem- 
pora recte dicamus; aut res diversis temporibus altera post 
alteram agi dicuntur, — tum antecedentia habeat suum locum ; 
aut denique alterius actionis tempus cum alterius tempore 
partim idem partim ab altero diversum esse significatur, — 
tum eam relationum speciem agnoscamus, quam Lattm.-Muell. 
vocant ;,Incongruente Gleichzeitigkeit^ ed. III. § 107. 3. Aliam 
rationem, qua tempora ipsa inter sese referantur, cogitari non 
posse dico. Itaque omnis temporum relatio in has tres partes 
discedit: congruentiam, antecedentiam , aequalitatem q. d. in- 
congruentem. Neque igitur, si omisso loquendi usu rem ipsam 
per se spectamus, uUus coincidentiae locus relinquitur inter 
relationes temporum. Sed quas enuntiationes recte coinciden- 
tes dici supra demonstravimus , earum tempora congruere in- 
ter sese dicenda esse statuimus. 

Atque de hac re verissime jam judicavit Georgius 
Ihmius, id quod cognovi postquam haec mihi jam fuerunt 

concepta. Nam is in indice Philologico fasc. Xu. a. 1885. 
p. 564 haec dixit: „Die Scheidung zwischen Coincidenz und 
Congruenz scheint für die Tempuslehre ganz gleichgültig zu 
sein, da zwischen beiden bezüglich des temporalen Verhält- 
nisses kein Unterschied besteht. Wenn wir Beispiele wie cfwm 
tacent, clamant und bene faciSy quod manes betrachten, so 
erkennen wir, dass die Coincidenz so zu sagen die materielle 
Congruenz ist, die zur temporalen hinzukommt^. Neque tamen 
plane operam perdidisse mihi visus sum, cum quod ille paucis 
posuisset, id ego illorum vir. doct., qui hujus rationis quasi 
fundamenta jecerunt, singula verba et exempla persecutus ac- 
curatius demonstrassem. 

Sed quamquam ex temporum relationibus coincidentiam 
sustulimus, tamen ex grammatica doctrina minime eam tollen- 
dam judicamus. Nam et omnem sententiarum nexum a gram- 
maticis respici oportet neque negligendum est, necesse esse 
omnium coincidentium sententiarum tempora inter sese con- 
gruere. Itaque nihilominus operae pretium esse censeo an- 
quiri, quam late pateat vis coincidentiae. 



Caput n. 
Genera coincidentiae explicantur- 

Sententiarum igitur relationem si coincidentiam esse dici- 
mu8, qua duas idem valere sententias vel actionem alteram 
altera contineri significetur, quaerendum videtur, quos ad Gi- 
ceronis locos haec ratio pertineat quaeque et quam varia di- 
cendi genera iis locis inveniantar. Omittamus autem in hac 
parte omnes obliquae orationis locos, cum ceteris res satis 
possit illustrari, ne nimia exemplorum copia oratio nostra im- 
pediatur*). 

I. 

Ac primum de iis locis dicendum videtur, quibus coinci- 
dentes sententiae ita exprimantur, ut binis in enuntiationibns 
bis idem ponatur verbum finitum, cujus generis complu- 
res leguntur loci apud Lattm.-Muell. 1. 1. § 109. 1. (cf. p. 5 sq.). 
Sed cavendum puto, ne quaedam enuntiationam genera hac 
referantur, quae a nostra causa sunt aliena. Nos enim ver- 
nacula lingua interdum tali modo loquimur : ^^ Was ich geschrie- 
ben habe, das habe ich geschrieben^. At si quis tali ratione 
putat coincidentes sententias exprimi, eum errare censeo. Nam 
etsi in his eadem verba plane repetuntur, tamen repetitis ver- 
bis diversa subest sententia. Hoc enim significant: ;,Was ich 
geschrieben habe, das wird nicht geändert werden^. Minime 
igitur propter sententiarum congruentiam idem in utraque enun- 
tiatione invenitur verbum finitum, sed quamquam discrepant 
sententiae, tamen eadem verba iterum ponuntur postulaturque, 
ut quid sentiat is qui loquitur, opinamur potius quam ex ipsis 
verbis intellegamus. Ergo in talibus enuntiationibus neque 
sententiarum coincidentia agnoscenda videtur neque congruen- 
tia temporum, sed nihil aliud est nisi eorundem verborum re- 
petitio, quae fit praegnanti quam dicunt notione. Atque hujus 



*) Logos attulimus ex editione Baiteri Eayseri, quae prodiit 
Lipsiae a. MDCCCLX sqtq. 

quidem generis Giceronis in libria omnibus nuUum invenitor 
exemplum. 

Sed aliis quibusdam hujus baud dissimilibus sententiarum 
figuris passim usus est. Dico hos locos: Si me tantum amas, 
quantum certe amas. fam, IX, 13, 3. cf, Att II, 23, 3, Si 
me tanti faciSy quanti certe facis, fam. XI, 16,3. Att. XII, 
37, 2. Si licuit, sicuti certe licuit. Flacc. 25, 59. Ad- 
fuit is, si modo adfuitj quem tu impulisti ... dorn. 45, 118. 
Quid Sit, quod se a me removit, si modo removity ignoro. 
Att. IV, 8, 3. Ne in horum quidem locorum ullo utriusque 
enuntiationis eadem est sententia, sed priores Uli haec fere 
sibi Yolunt: ^si me tantum amas, quantum mihi quidem est 
persuasum te me amare" et ;,si licuit, — id quod mihi du- 
bium non est^. In reliquis autem tales fere insunt sententiae : 
;,quod se a me removit, — qua de re etiam dubito; adfuit 
is, — nisi falso adfuisse dico^. Item igitur non propter sen- 
tentiarum coincidentiam bis idem sumitur verbum, sed quam- 
quam sententiae differunt inter se, tamen praegnanti quadam 
notione idem verbum repetitur. Itaque ne hos quidem locos 
ad rem pertinere arbitror. 

1. 

Omnino autem sensu careat oratio, si duabus in enun- 
tiationibus res eadem bis iisdem exprimatur verbis, nisi forte 
praegnanti quadam notione, ut modo diximus, tali oratione 
utimur. Sed ut sententia aliqua nascatur, necesse est aliqua 
ex parte alteram enuntiationem ab altera esse diversam. At- 
que hoc efficit illa coincidentiae ratio, ut quae diflferre dican- 
tur verbis, tamen unum idemque esse intelligantur re ac no- 
tione. Necesse est igitur, si verbum finitum in utraque enun- 
tiatione bis sit idem, in ceteris aliquam indicari differentiam. 
Quae ut ipsa in hujus generis enuntiationibus est varia, ita 
singulas ejus generis partes distinguemus. Conjunguntur au- 
tem hujus partis sententiae coincidentes vario modo, plerum- 
que ita, ut altera alten subordinetur, quod dicunt grammatici, 
raro ita ut coordinentur ambae. Gonjunctiones inveniuntur 
cum sexies et tricies, si quinquies et quadragies, relativa pro- 
nomina simplicia ter et tricies, generalia quindecies^ particulae 
comparativde sexies, concessivae ter, quod quater, quia semel. 

a. 

Atque primam eam partem dicimus, in qua eadem inve- 
niantur verba finita, eadem subjecta, differant objecta. 
Ea igitur, quamvis differant verbis, re tamen congruere di- 
cuntur. Semper autem id quod fit vel fieri fingitur, secundaria 
enuntiatione exprimitur, cum hoc quid aequandum- sit, pri- 

maria enuntiatione indicator, ut semper secundaria enantiatio 
quodammodo subjecti vicem obtineat, primaria praedicati, sive 
ut primaria enuntiatione Judicium aliquod fiat de iis, quae se- 
cundaria fieri sint dicta (cf. p. 6). 

a) Atque objecta verbis diversa rebus congruere aut ita 
possunt dici, ut alterum plane idem valere quod alterum di- 
catur vel alterum altero possit commutari, qua re alterum al- 
tero explicetur vel illustretur. Cujus generis exempla inve- 
niuntur haec: Verum amicum qui intt^etur, tamquatn exem- 
plar aliquod intuetur sui. am. 7, J23 (i. e. verum amicum in- 
tueri nihil aliud est nisi exemplar aliquod intueri sui, nam 
ipse amicus est illud exemplar). Maximum ornamentum 
amicitiae tollity qui ex ea tollit verecundiam. am, 22^82 
(scilicet verecundia est maximum ornamentum amicitiae). Nisi 
aut cupiatU aut metuant; quarum ambarum rerum cum medi- 
ein am pollicetur^ luxuriae licentiam pollicetur. fin. II ^ 22,70. 
Ballionem illum impröbissimum et perjurissimum lenonem 
cum agit, agit Chaeream. Bosc. Com. 7, 20. Cum igitur 
proferent aliquid hujus modi: ^quoniam peperit, cum viro con- 
cubuit\ inventum proferent, non expolitionem. inv. J, 40,75. 
Quam (sc. supplicationem) qui non decrevit, plus decrevit, 
quam si omnis decr esset triumphos. Ätt. VII , 1^ 7. Quid 
emd)atj cum te emehat? Flacc. 33, 83. ^Ceteris spedmen esio' 
quod si tenemus, tenemus omnia (ex conj. Baku, qui addidit 
alterum tenemus) leg. III, 13, 30. Si aliter statuetis, vi- 
dete ne hoc vos statuatis. Caec. 16, 46. Si mens voluntasque 
divina idcirco consuluit hominibus, quod iis est largita ra- 
tionem, iis solis consuluit, quos bona ratione donavit de nat. 
III, 27, 70. — His locis etiam hos adjungi posse puto: Cum 
dico me, te, Brüte, dico. or. 31,110 (quemvis enim dicendi ar- 
tis studiosum dicit Cicero). Ille enim mihi praesidium extraor- 
dinarium dederat: cum dico mihi, senatui dico populoque 
Bomano. Phil. XI, 8, 20 (nam consul Cicero pro ipso esse 
senatu populoque Romano sibi videbatur). — 

ß) Potest autem fieri, ut duo objecta ita congruere dican- 
tur, ut alterum altenus pars sit. Huic generi pro certo duo 
sola exempla attribuere possum haec: Philosophia cum unir 
,versam aegritudinem sustulit, sustulit etiam, si quis error, 
alicunde exstitit, si paupertas momordit cett. (ex conj. Eeilii) 
tusc. III, 34, 82, i. e. cum aegritudinem sustulit, sustulit etiam 
errorem, paupertatem, cetera, quae sunt partes aegritudinis. 
Si enim rationem hominibus di dederunt, malitiam dede- 
runt; est enim malitia versuta et fallax ratio nocendi 
de nat. UI, 30, 75. 

y) Etiam alia ratione duae sententiae, quae pari verbo 
finito, eodem subjecto, diversis proferantur objectis, congruere 
inter sese possunt, cum objectum alterum neque per se idem 
valet quod alterum, neque alterius pars est, ita tamen co- 
haeret quasi cum altero, ut alterum vel necessario ex altero 
efficiatur vel sine altero non possit cogitari. Cujus generis 
loci sunt hi: ^wi eloq^uentiae verae dat operam, dat pru'- 
dentiae. JBrw^. ^, ^5 (antecedunt haec : ^^dicere enim bene nemo 
potest, nisi qui prudenter intelligit^). Augeamus sane su- 
spitionem tuam: simiil enim augeinmus diUgentiam. Marc. 
7, 2J2 (i. e. cum suspitionem tuam augebimus, augebimus di- 
ligentiam). Quam (sc. tribuniciam potestatem) cum poscebat 
(sc. populus Romanus) . . . revera judicia poscebat Verr, act 
I, i5, 44, Ut potius ab hoc quam ab illo accusetur, id peto, 
. , , Quod cum dederis, sine ullo tuo periculo^ sine infamia 
illud dederis, ut is absolvatur^ cujus ego causa laboro. Caedl. 
7, J23, Qui aut visum aut adsensum tollit, is omnem 
actionem tollit e vita, ac. pr. 11^ 12^ 39 (antecedunt haec : 
omnino ante videri aliquid quam agamus necesse est^ eique 
quod visum est adsentiatur). Tolle hanc opinionem (sc. 
mortuos orbatos esse vitae commodis), lue tum sustuleris. 
tusc. L 13, 30 (i. e. si hanc opinionem sustuleris, luctum su- 
stuleris). Hoc cum infirmat tollitque Philo ^ Judicium tollit 
incogniti et cogniti. ac. pr. II, 6, 13, Cum praesertim ex tua 
oratione quodcunque tibi peteres, huic peteres. Eosc. Com. 18, 
54 (appellatur enim Fannius, cui societas erat cum Roscio). 

d) Neque vero ea sola objecta huc pertinent, quae singu- 
lis verbis, sed etiam quae accusativis cum infinitivis vel totis 
enuntiationibus exprimantur , qualia in bis locis invenimus : 
Cum igitur nosce te dicit, hoc dicit: nosce animum tuum. 
tusc. i, 22, 52. Cum lex assiduo vindicem assidu/um esse ju- 
bet, locupletem jubet locupleti ; locuples enim est assiduus. 
top. 2, 10. Quotiens eorum quippiam dices, totiens unum dices 
illudj temere hunc pecuniam regi credidisse. Eäb. Post. P, 25. 
Cum enim miserum esse dicis, tum eum, qui non sit, dids esse, 
tusc. J, 6y 12. Si concedimus intelligentes esse deoSy concedi- 
mus etiam providentes. de. nat. II, 30, 77. Qui postulat, ut a 
quo loco d&jectus est, . . . , eo restituatur, hoc postulat, ut in 
eum ipsum locum restituMur. Caec. 30, 88. De nobis, quos in 
re publica tecum simul esse voluisti, quotiens cogitabis, totiens 
. ... de singulari sapientia cogitabis. Marc. 6, 9. Sapientem 
• . . voluptatem petere si dicemus, mdlis causa dicemus tanta 
molitum. fin. II, 34, 112. Si qualis sit animus ipse animus 
nesciet, die quaeso, ne.esse quidem se seiet ^ ne moveri quidem 

se? tiisc. 7, J23y 55. Sentü igUur animus se moveri: quod cum 
sentit, illud una sentit^ se vi sua non dliena moveri ib. 23, 55. 
Qua (sc. gratia) cum carere deum vultis, neminem deo nee deum 
nee hominem carum, neminem ab eo amari, neminem diligi vul- 
tis. de. nat. I, 43, 121. (Fratris miseri negotium), quod si 
sciam cujus modi sit, sciam quid agendum mihi sit. Att. III, 
5, 3. Velim ut tibi amicus sit: hoc cum tibi opto, qpto ut bea- 
tus sit. ib. X, 16, 1. Cum scribit se lege Hieronica vendidisse, 
quid scribit ? Verr. III, 53, 123. Contra praecepta (exordium) 
est, quod nihil eorum efficit, quorum causa de exordiis prae- 
cepta traduntur, hoc esty quod cum qui audit neque benevolum 
neque attentum neque docilem efficit. inv. J, 18, 26. 

b. 
Denique in eandem hanc partem cadunt ii loci, in quibos 
non bina objecta ut supra quasi comparentur , sed, ubi enun- 
tiatione conditionali (vel ejus simili, quae a generalibus pro- 
nominibus incipiat) aliquid posse fieri sit dictum, primaria 
enuntiatione iisdem fere verbis repetitis illud ad quem per* 
tineat exprimatur superaddito dativo objecti. Itaque in bis 
quoque locis singulis singulae aguntur res, differt tarnen pri- 
maria quaeque ab secundaria sententia una sede, quam dati- 
vus obtinet. Inveni haec exempla : Äpud qu^n quidquid va- 
lebo vel auctoritate vel gratia, valebo tibi. fam. VI, 6, 13. Sin 
quid offenderit, sibi totum, nihil tibi offenderit. fam. II, 18, 3. 
Si est leve, ho mini gravi leve est. Sest. 54, 115. Quidquid 
erit (sc. pantherarum), tibi erit. fam. II, 11, 2, Huc si quid 
accesserit, non tam mihi quam vobis reique publicae accesserit. 
Phil 1, 15, 38. Mihi acddit, si quid (sc. mali) acddit, am. 3, 10. 

2. 

Älteram partem ejus generis, in quo bis idem inveniatur 
verbum finitum, eam esse volumus, in qua differant sub- 
j ec ta. Facile in hac parte easdem formas discemeremus, quas 
in superiore disjunximus, nisi propter minorem exemplorum 
numerum minus multas formas statuere mallemus, praesertim 
cum superioris partis formas quemvis putemus in hac parte 
sua sponte recogniturum. Bipartito igitur hanc partem placet 
distribui. 

a. 

Nam alii sunt loci, in quibus passivi generis sint verba 
finita. Horum subjecta etsi verbis sunt diversa, re tamen in- 
telliguntur eadem ; ac si in activi generis formas mutamus tales 
enuntiationes , prius illud genus exoritur, in quo differant ob- 
jecta. Sunt igitur hi loci ejus generis, de quo L.-M. III. § 109. 

annot. 2 hoc dicunt: ^Die Identität der Subjecte versteckt 
sich mitunter^. Atque in altera tantum sententia passivi ge- 
neris verbum invenitur uno in hoc loco: 8i qtm res illum 
diem (sc. judicii) aut auspicüs aut excusatione sustulü^ tota 
causa judidumque sublatum est. dorn. 17, 45. In hoc igitur 
loco objecto, quod est ^^illum diem^ respondet alterius enun- 
tiationis subjectum, ;,tota causa judiciumque^. Plerumque vero 
in utraque enantiatione passivi generis est verbum finitum. 
Cum igüur praecipitur, ut nohismet ipsis imperemus, hoc 
praedpitur, ut ratio coerceat temeritatem. tusc. 11,21,47. 
Nee vero^ cujus virtus moresque laudandi sunt, ejus non 
laudanda vita est. parad. 11^ 19. Id cum impetrabatur (sc. 
ut ab aratoribus ne amplius in jugera singula quam tema me- 
dimna exigeret), hoc videlicet impetrabatur, ut pro singulis de- 
cumis ternas decumas dare licerei. Verr. III, 48, 115 (de re 
cf. ib. § 112). Dejicior ego, inquis, si quis meorum deji- 
dtur omnino. Caec. 13, 37, cf. ib. verba quidem ipsa si sequi 
volumus, quo modo tu dejiceris, cum servus tuus dejicitur? 
Cum lex abrogatur, illud ipsum abrogatur, quo modo eam 
ahrogavi oporteat. Att. III, 23, 2. Si enim belli nomen 
tolletur, municipiorum studia tollentur. Phil. VIII, 2, 4. JEa 
(sc. fundamenta justitiae) cum tempore commutantur, com- 
mutatur officium, off, 7, 10, 31. — Accedunt nonnulli loci, in 
quibus plane ejusdem generis sententiae ita exprimuntur, ut 
ablativi cum participiis ponantur pro enuntiationibus secunda- 
riis. Dico hos locos : Hac extispicum divinatione sublata 
omnis haruspicina sublata est. div. II, 18, 42. Sublata 
igitur aegritudine sublatus est metus. tusc. IV, 5,8. Hoc 
enim (sc. summo bono) constituto in philosophia constittUa 
sunt omnia. fin. F, 6, 15. Nee vero .... super stitione 
tollenda religio tollitur. div. II, 72, 148. Aegritudine 
autem sublata . . . quodam modo etiam paupertatis ma- 
lum tollitur. tusc. IV, 27, 59. SMata enim benevolentia 
amicitiae nomen tollitur. am. 5, 19. Sihaec non est, nulla 
potest homini esse ad hominem natura adjunctio, qua sub- 
lata vitae societas tollitur. rep. III, 27, 39 (cf. eadem 
verba Att. VII, 2, 4). 

b. 
Sed aliis in locis in utraque enuntiatione activi gene- 
ris legitur verbum finitum. In his non solum verbis scribi, 
sed etiam intelligi statuendum est subjecta diversa, quae tamen 
re ac sententia idem valere vult is qui loquitur. Id ipsum 
igitur quo difi^erant duae sententiae coincidentes , in his locis 
positum est in subjectis. Hujus generis sunt haec exempla: 

Ad ea si voluptas accesserit, unum aliquod accesserit com- 
modum corporis, fin. T, 16, 45. Si me vilicus tuus 
solus dejecisset^ non familia dejecisset^ ut opinor, sed aliquis 
de familia. Caec. 19^ 55. Habet populus, ad quos guherna- 
cula rei pttblicae deferat: qui ubicunque terrarum sunt, ibi 
omne est rei publicae praesidium vel potius ipsa res 
publica. Phil. 11,44, 113. Si quando erit civitas, erit pro- 
fecto nobis locus, fam II, 16, 6. Qui (sc. motus vel ca- 
lor) quamdvu remanet in nobis, tarn diu sensus et vita re- 
manet. de. nat. II, 9, 28. Si ista (sc. aegritudo) perturbare 
animum sapientis non potest^ nulla (sc. perturbatio) pote- 
rit. tusc. IV, 5, 8. — Neque aliter de hoc loco judico: Ab 
animo tuo quidquid agitur, id agitur a te. tusc. I, 22, 52. 
Nam etsi res, quae agitur, eadem est in atraque enuntiatione, 
tarnen is qui agit alio verbo in enuntiatione primaria, alio in 
secundaria exprimitur. Haec duo autem comparantur inter se. 
Paulum diflfert hoc exemplum , in quo verbum finitum in pri- 
maria enuntiatione activa forma, in secundaria passiva pronun- 
tiatur : Si fides Satumino data est, .... non eam C. Eabirius, 
sed C. Marius dedit. Bab. 10, 28. — Videmus igitur non 
recte L.-M. statuisse subjecta enuntiationum coincidentium ea- 
dem vel dici vel intelligi debere (cf. praesertim ed. V, § 108. 
not. 1), sed posse in enuntiationibus vere coincidentibus etiam 
id ipsum, quo differant binae enuntiationes , contineri sub- 
jectis. 

3. 

Tertia ejusdem generis parte ii loci continentur, in 
quibus adverbiis differunt sententiae coincidentes. Sem- 
per in his locis primariarum sententiarum eadem inveniuntur 
subjecta ac secundariarum ; reliquae enuntiationum partes al- 
teri tantnm sententiae addi solent, sensu vero etiam ad alteram 
pertinent. 

a. 

Exprimuntur autem sententiae plerumque ita, ut quae se- 
cundaria enuntiatione vel fieri vel posse fieri dicantur, ea vel 
quo modo vel qua de re vel quo loco fiant, vel horum simile 
aliquid indicetur enuntiatione primaria. Qua re in his quoqne 
locis primaria quaque enuntiatione Judicium fit vel praedicatur 
aliquid de ea re, quae secundaria dicitur, velut in hoc loco: 
Qitod mihi praecipiSy ut caveam . . ., et sapienter et amicissime 
praedpis. fam. XI, 21, 4 haec fere inest sententia: „prae- 
ceptum tuum et sapientis et amicissimi est^. 

a) Ätque exemplorum copiam ita disposuimus, ut primo 
loco ea afferremus, in quibus propriis adverbiis (maxime ex a<t- 

jectivis deductis) sententiae differunt : Quod si in hoc erro, 1 1- 
henter erro. sen. 23^ 85. Quidquid voUy valde voU, AU. 
XIV ^ 1, 2. Is qui dedit^ amice dedit. de. naL III^ 28, 70. 
(cf. suprafam. XI, 21,4.) übicunque hoc factum est, im probe 
factum est. Verr. III, 93, 217. Peccata, quia discrepant, ae- 
que discrepant. fin. IV, 27, 75. Timeo, ne C. Verr es . . . . 
omnia, quae fedt, impune fecerit. Verr. F, 1, 3. Sic $i dice^ 
retur „Morietur Scipio^, vere diceretur. fat. 9, 18, Quodcun- 
que diceret, honestius diceret, quam si . . . Cluent. 31, 86. 
Suum putat esse Judicium et recte putat. Verr. I, 5, 13 (i. e. 
cum suum putat Judicium , recte putat). Quod et fecimus et^ 
ut spero, non frustra fecimus. Lig. 5, 14 (i. e. quod cum 
fecimus, non frustra, ut spero, fecimus). 

ß) Sequuntur complures loci, in qulbus substantivorum 
casus obliqui partim additis participiis adverbiorum loco sint: 
Si quis furem occiderit, injuria ocdderit. Tüll. 52. Laesisset 
rem publicam^ sed jure laesisset (i. e. jure laesisset rem p., 
si laesisset). Sest. 36, 78. Laudas Milonem et jure laudas 
(i. e. cum laudas M. , jure laudas). Sest. 40, 86. Neque ego, 
quae ad te de iUo scripsi, scripsi meo judicio. Q. fr. 1,2, 2. 
Nunc quae scribo, scriboex opinione hominum. fam.XII,4,2. 
Cum evenerint, fatoevenerint. fat. 11, 26. Idquodfecit, impetu 
quo dam animi potius quam cogitatione fedt. inv. II, 5, 17. 
Ne vinolenti quidem quae fadunt, eadem adprobatione fa- 
ciunt qua sobrii. Ac. pr. II, 17, 52. Eos qui erant antea dati 
(sc. a te), utritisque dederas voluntate. Verr. II, 18, 44. 
Feci summa cum gravitate . . . quae feci, Q. fr. 111,9,1. 
Id quod dixit, quanto cum pudore, quo tremore et pallore 
dixit. Flacc. 4, 10. Bello Punico, quidquid potuit Capua, po- 
tuit ipsa per sese. leg. agr. 1,7,20. Sed ut potuerint (sc. jur 
dicare), potuerunt omnibus rebus auditis. Ac.pr.II,3,9. 
Fedt me mehercule invito et multum repugnante, sed tarnen 
fedt (i. e. quod cum fecit, me invito fecit). Cael. 31,76. Apud 
me si quid erit ejus modi, me imprudente erit et invito. 
AU. I, 19, 10. Cum majores ita constituerint, ut, qui pro ca^ 
pite diceret, is posteriore loco diceret Quinct.9,33. Apud 
etwi ego sie Ephesi fui, quotiescunque fui, tamquam domi 
meae. fam. XIII, 69, 1. Quamdiu vixit, vixit in luctu. 
tusc. III, 31, 75. M. Piso, quidquid häbuit, habuit ex disci- 
plina. Brut. 67, 230 (cf 77, 268). Ne sint haec in te di- 
cta, quae dixi. Cael. 20, SO. Cum tabella vobis dabitur, judi- 
ces, non de Flacc o dabitur solum. Flacc. 39, 99. Quod cum 
dico^ de toto genere dico. Att. X/F, 6, 1. Ego te, quae- 
eunque rogabo, de te ipso rogabo. Vat. 5, 13 (cf. locum incer^ 

tum Bosc, Am, 41, 120), — Quae ad te äligua monitione aut 
ohjurgatiane scripsi, scripsi propter dilig entiam catUlo- 
nis meae. Q. fr. J, ^, 4. Omne igitur quod vivit, . , . . id vi- 
Vit propter inclusum in eo calorem. de. not. 11, P, 24. 
Sin ea, quae ante gesseram, conservandae civitatis 
causa gessissem. post. red. 11, 1, 1. Ego quod facio^ . . . . 
amicitiae dignitatisque Murenae gratia facio. Mur. 37, 
78. Si quid possumus, ex eo possumus, quod . . . MiL8,2L 
In quo etiamsi peccat , magis ineptiis quam improbitate pec- 
cat. fam. X11I,1,4, Cum, quidquid peccetur, perturbatione 
peccetur rationis atque ordinis. parad. 3, 26. Omnia, quae 
fiunt, causis fiunt antegressis. fat, 10, 21. 

y) Denique quidam sunt loci, in quibus aut adverbia ;,tuni, 
non secus, ita^ enuntiationibus explicantur, aut ipsae senten- 
tiae finales pro adverbiis sint, quibus discrimen sententiarum 
fiat : Si fuit in re publica tempus ullum, cum . . . , tum pro- 
fecto fuit, cum patrocinium pacis exclusum est. Brut. 2, 7. — 
Ea quae dixi, non secus dixi, quam si ejus f rater essem. 
Scaur. 16, 37. Illud ego, quod in causa Curiana Scaevolae 
dixi, non dixi secus ac sentiebam. de or. II, 6, 24. Quod 
si qtii probabit, ita pröbabit, ut . . . de or. II, 38, 159. In- 
justitiam et imtemperantiam cum dicimus esse fugienda, non ita 
dicimus, ut . . . fin. III, 11, 39. Nos cum dicimus natura constare 
administrarique mundum, non ita dicimus, ut .. . de. not. llj 
32, 82. Quod de re publica sensit , ita sensit, ut . . . Verr. 
I, 14, 37. Quod legem de ambitu tuli, certe ita tuli, ut . , . 
Mur. 3, 5. Cum autem „eo^ restitui jubet, ita jubetj ut . . > 
Caec. 30, 88. — Qui igitur exisse ex potestate dicuntur, id- 
Circo dicuntur, quia non sunt in potestate mentis. ti/^c. III, 
5, 11. Iste omnia qime requisivit, non ut conservaret, ve- 
rum ut asportaret requisivit. Verr. IV, 58,131. Atque haec 
sicubi facta sunt, facta sunt (add. ed. Cratand.) ut ho min es 
populäres .... exilio levarentur. Verr. V, 6, 13. 

b. 
Restant exempla septendecim, in quibus bina adverbia in- 
veniantur, quae alterum in primaria, alterum in secundaria enun- 
tiatione positum respondeant inter sese, ut et differant senten- 
tiae bis adverbiis, et ea ipsa idem valere sententia quodam- 
modo dicantur: Si vi dejeci M.Claudium, dolo malo dejed, 
in vi enim dolus inest. Tuli. 30. Si aliter judicari dt- 
cunt oportere, male judicari oportere dicunt. Caec. 24, 68. 
Quod enim jure ßt, profecto juste fit. rep. III. fr gm. Äug* 
c, d. XIX, 21. Cum sine causa animum dicimus fnoveri, 

non omnino sine causa dicimus. fat, 11^ 24. Oabinius 
illud^ quoquo consilio fecü, fecitcerte suo. Roh, Post. 8,21. 
Numquid est causae, quin^ si longe aliter possedit^ quam prae- 
tor edixit, iste ex edicto non possederit? Quinct. 27^ 84. üt 
enim aeque doleamus, cum corpore dolemus. fin. I, 17 ^ 55. 
Quod etiamsi pal am in defendendo non dicet Hortensius, ta- 
rnen ita dicet ^ ut vos id suspicari et cogitare possitis. Verr. 
111,96,223, Quod me in forum vocas, eo vocas, unde etiam 
bonis meis rebus fugiebam. Att. XU, 21,5. Cum in portum 
dico, judices . . . in urbem dico atque in urbis intimam par- 
tem venisse piratas. Verr. V, 37 y 96. Cum in Italiam vene- 
rint, domum statim venerint. Att. XI, 7, 4. Erxt enim me- 
cum, si tecum erit. fin. V, 28, 86. Si qui meam familiam 
de meo fundo dejecerit, ex eo me loco dejecerit. Caec.30, 
87 (in hoc loco non solum adverbia, sed differunt etiam ob- 
jecta). Cum tibi de Cur tili o scripsi Sextilianoque fundo, 
scripsi de Censorino, de Messalla, de Planco, de Postumo, de 
gener e toto. Att. XIV, 10, 2. Cum de causa dixero, in 
qua inest propositum, de utroque dixero. part or. 3, 9. — 
i]x his igitur (sc. bestiolis, quae unum diem vivunt) , hora 
octava quae mortua est, provecta aetate mortua est. tusc. 
I, 39, 94. 

4. 
Quarta pars est reliqua, in qua sententiarum diff e- 
rentiae indicantur nominibus, vel adjectiyis vel participiis 
vel substantivis, quae praedicatorum locos obtinent. Quo- 
rum in duobus participia comparantur cam adverbiis. Dico 
haec: Satis te mature videro, si plane confirmatum vir 
dero. fam. XVI, 4, 1. Quid? cum jam rebus transactis 
et praeteritis orationes scribimus, num irati scribimus? 
tusc. IV, 25, 55. In reliquis illa nomina, quibus differentiae 
exprimantur, im primariis tantum sententiis exstant. Nunc si 
quis (sc. casus) erit, erit voluntarius. Phil. VI, 7, 19. Quo 
in bello si fuit error, communis ei fuit cum senatu. Phil. 
XI, 13, 34. Charybdim dico? quae si fuit, animal unum 
fuit. Phil. II, 27, 67. Quaecunque mens illa fuit, Gabinii 
fuit. Bab. Post. 8, 21. Cujus (sc. locutionis Latinae) penes 
quos laus adhuc fuit, non fuit rationis aut scientiae, sed 
quasi longae consuetudinis. Brut. 74, 258. Si quid fedmus, certe 
irati non fecimus. tusc. IV, 23, 52. Coactus dicam, si 
quid forte dicam. Tüll. 5. Omnia, quae dico de Plancio, dico 
expertus in nobis. Plane. 9, 22. Subjecta in his Omni- 
bus eadem secundariarum atque primariarum enuntiationum 
inyeniuntur. Similitudo quaedam est horum locorum cum üs 

II, 11, 2. Mihi (uxiäÄi, si gwid acddit. am. 3, 10. 

n. 

Toti autem huic getieri , in quo bis eadem inveniuntur 
verba finita, proximum estillud, in quo verba sunt vi ac no- 
tione paria, quae syiionyma dicunt grammatici. Hoc in ge- 
nere plane eadem, quae in superiore genere, partes discernen- 
dae sunt. Conjunguntur enuntiationes pronominäus relativis 
vieles septies, generalibus bis, conjunctionibus cum quater et 
tricies, si ter et vicies, quod quinquies, dum quater, gtutmdiu 
semel, coordinantur sententiae qninquies. 
1. 

Primam igitur eam partem ponimus, qua objectis dif> 
ferunt sententiae. 

a. 

Ätque primum eos locos afferemus, in quibus singula 
nomina sint objecta, attribatis passim aucta. Quae vitia 
gut fugerit, . . . , is omnia f er e vitia vitaverit. or. 69, 
231. Omnia tu Dejotaro tribuisti, cum et ipsi et fUio n o- 
men regium concessisti. Dej. 13, 36. Quam (sc vitam) 
si eripuisset, multos uno dolore dolor es animi atque cor- 
poris et omnes scel^um poenas ademisset. Cat. IV, 4, 8. So- 
lum vertunt , hoc est sedem ac locum mutant. Caec. 3i, 
100. ^am (sc. fidem) gui laedit, oppugnat omnium com- 
mune praesidium. Rose. am. 38, 111. Si id, quo n t- 
titur adversariorum causa, subduxerit, omnem illam vim 
et acrimoniam lenierit ae düuerit. inv. II, 48, 143. Cui cum 
imperium dabamus, eodem tempore etiam spem ejus Ho- 
minis (sc. imperaloris) d^^ebamus. Phil. XIV, 10, 28. Quod 
absUdii sibi, non tibi exegit. Rose. Com. 18, 53. 
b. 

Sequuntnr plures loci, in quibus ant in utrisque aut in 

alteris enuntiationibus infinitivi aut accuB;ativi cum in- 

finitivis aut totae enuntiationes objectorum in loco 

sint posita. Cum mundo negas quicquam esse melius, 

quid dicis melius? de. nat. III, 8, 21. Cum idem . . . . ne- 

gat esse quicquam sempiternum, nonne deum om- 

nino .... toUU ? de. nat. I, 12, 29. Cotpi secus agere atque 

n , — negca^am enim hane primam partem 

tione. de nat. II, 9, 23 (i. e, secus m e a c t n- 

ixeram, cum negaram , . .). Si quis corrigere 

, . . id quod fieri non potuerit, deside- 

'..11,34,87. Quod vero te, L. Domiii, huic quae- 

stioni pr aeesse maxime voluit^ nihil quaesivit nisi justitiam 
cett. Mil, 8j 22. Dum hujus definitiones labefactare völt^ cona- 
tus est clarissimis rebm tenebras ohducere. Ac. pr. II, 6^ 16. 
Cum vim, quae esset in sensibus^ explicabamus^ simul illud ape- 
riebatur, comprehendi multa et percipi sensibus. Ac. pr. 11^ 12, 
37. Hoc nihil esse fateris: qua in re primum illud concedis 
. . . Caec. 38, 96 (i, e. hoc nihil esse cum fateris^ primum il- 
lud concedis). Cum hoc conßteris, id te admisisse concedis. 
Quinct. 26, 81. Si enim dicent ea, de quibus disserent, se di- 
ludde perspicere . . . , comprendere ea se fatebuntur. Ac. pr. 
II, 14^ 44. Cum te obstitisse et reppulisse dicis^ certe hunc vo- 
luisse (sc. accedere) concedis. Caec. 17, 48. Quid ? tu cum pa- 
cem esse cupiebas, idne agebas, ut . . .? Lig. 6^ 18. Tu, dum 
tuas injurias per te, . . . persequi conaris, id agis ut ceterorum 
quoque injuriae sint impunitae. Caecil. 16, 53. Majus quid- 
dam videbam, cum censebam matorem . . . nullius ornamenti 
expertem esse oportere. de or. I, 62, 264. Cum enim tuto ha- 
beri senatum sine praesidio non posse judicavistis , tum statui- 
stis etiam intra muros Antonii scelus audaciamque versari. 
Phil. III, 5, 13. Sin autem vim sine caede . . . nullam intel- 
legetis, statuetis homines possessionis cupidiores quam vitae esse 
oportere. Caec. 16, 47. Ex quo efßcitur illud, ut is agnoscat 
deum, qui unde ortus sit^ quasi recordetur. leg. I, 8, 25. Qui 
autem . . . moderatius tamen id volunt fieri, difficilem quandam 
temperantiam postulant. fin. 1, 1, 2, Quem (sc. exitum) . . . 
M. Antonius jam tum timebat, cum tantum instare malorum 
suspicabatur. fam. VI, 2, 2. At in hoc genere pueri apud ma- 
gistros exercentur omnes, cum in ejus modi causis alias scri" 
ptum alias aequitatem defendere docentur. de or. I, 57, 244, 
Quam diem . . in cautione viderunt, cum ita caverent j,si post 
Kalendas Jan. in consilium iretur^. Verr. 1, 11, 31. Te hesterno 
pro testimonio esse mentitum, . . . imprudens indicasti, qui et 
T. Claudium tecum communicasse et ... . dixeris. Vatin.1,3. 
Quae iste in provincia palam dictitabat , cum ea . . . tua se fi' 
ducia facere dicebat. Verr. V, 68, 176. Hoc cum scribit (sc. 
aratorum esse penuriam), illud ostendit, dejectos, fortunis Omni- 
bus expulsos esse populi Romani socios atque amicos. Verr. III, 
55, 127. — 

c. 
Deinde aliquot loci enumerandi videntur, in quibus in al- 
teris enuntiationibus non singula sed plura objecta vel 
objecta cum adverbiis inveniantur, quibus in alteris vel 
plura vel singula objecta vel objecta cum adverbiis respon- 
deant: Virtutum expertibus si dicendi copiam tradi" 

derimuSf . . . furentibus quaedam arma dederimm. de ar. 
Illjl4,55. Quam (sc. salutem) cum utrisque his dederis^ tres 
fratres optimos et ifUegerrimos non solum sibi ipsos . . ., sed 
etiam rei publicae condonaveris. Lig. 1J2, 36. Qui ab illo ab- 
ducit exercitum , • . . praesidium firmissimum adimii rei publi- 
cae. Phil. X, 4, 9. Si tibi unum hoc detrahi polest, . . ., per- 
multum erit ex maerore tuo deminutum. fam. F, 16^ 5. Epicu- 
rus ex animis hominum.extraxit radicitus religionem, cum [in 
add. Halm.] dis immortalibtis et opem et gratiam sustulit. de. 
not. I, 43y 121. Quod lange Aristoteli videtur secus (i. e. qua 
de re A. lange secus sentit)^ qui judicat heroum numerum gran- 
diorem (sc. esse)y quam desideret soluta oratio. Or. 57^ 192. 
Nemo, qui fortitudinis gloriam consecutus est insidiis et malüiOy 
laudem adeptus est. off. i, iP, 62. Is, qui patria potestate tri- 
buniciam potestatem infirmat^ minuit is majestatem. inv. 11^ 17, 
52. Si quis Phidiae clipeum dissolverit, conlocationis univer- 
sam spedem sustulerit. or. 71, 234. Vertit stilum in tdbulis 
suis, quo facto causam omnem evertit suam. Verr. II, 41, 101, 
(qua in sententia, quippe cujus coordinatae sint enuntiationes, 
nihil aliud continetur nisi hoc: „cum vertit stilum in t., cau- 
sam omnem evertit^.) Omnis res, quae habet in se positam in 
dictione ac disceptatione aliquam controversiam, aut facti aut 
nominis aut generis aut actionis continet quaestionem. inv. I, 
8, 10. 

d. 

Denique duo sunt loci, in quibus alteris tantum enuntia- 
tionibus objecta adjiciuntur, quibus discrimina efficiantur sen- 
tentiarum: Non, quod tum abstulit, sali sibi exegit? Rose. 
Com. 17, 53. Sicilia tota^ si una voce loqueretur, hoc diceret 
. . . Caecil. 5, 19, 

2. 

Ad eam vero partem, in qua subjectis differunt 
sententiae, pauca hujus generis exempla pertinent. Sed 
haec omnia fere ita sunt conformata, ut activi generis verbam 
finitum exstet in utraque enuntiatione. Qua re fit, ut ne in- 
tellegantur quidem eadem subjecta, sed proprie differant sub- 
jecta ; quaraquam propter sententiarum coincidentiam bina idem 
quodammodo valere dicuntur (cf. p. 25. b.). Exempla sunt 
haec : Quorum quamdiu mansit imitatio, tamdiu g enus 
illud dicendi studiumque vixit. de or. II, 23, 94. In his 
si qui erraverunt, non deorum natura, sed hominum con- 
j ectur a peccavit. de.nat. II, 4, 12. Quod autem Theseus 
a docto se audisse dicit, id de se ipso loquitur Euripides. 
tusc. 111, 14, 30. Pr ovincia accusat. cum. is agit causam, 

quem sibi illa ... actorem causae iotius adcptavit. Caecil. 16,54. 
(de hoc loco cf. p. 6). — Non multum differunt ab his duo 
loci, in quibus subjecta respondeant objectis, cum actionum 
alterae activi alterae passivi sint generis : Quid facit causam ? 
quod rei publicae causa (sc.interfecU)» Hoc tollcy causa non 
erit de or. II, 30y 15ä (i. e. hoc si sustuleris, causa erit sub- 
lata). JEigo vero si tum illorum impiorum ferro ac manu 
conddissefn, in perpetuum res publica civile praesidium 
salutis suae peräidisset; quin etiam si me vis aÜqua morbi . . 
consumpsisset, tarnen auxilia posteritatis essent imminuta, 
Plane. 37, 90. 

3. 
Yenimus ad eam partem, in qua differentiae sen- 
tentiarum continentur adverbiis. Tres inveniuntur 
loci, in quibus bina adverbia inter se respondent. Hoc pla- 
nius egissem, si ita narrassem . . . Verr. 2, 10, 27. Loco 
nie mott4S est, cum est ex urbe expulsus. Cat.II,l^l. Qua- 
cunque enim ingredimur, in aliqua historia vestigium 
ponimus. fin. Y, 2^ 5. Praeclarum etiam exemplum ejusdem 
generis est versus ex vetere poeta allatus a Cic. de or. III, 39^ 
150. Quandoquidem is se circumvestit dictis^ saepit se dolo. 
In reliquis exemplis Septem adverbia primariis tantum enun- 
tiationibus adduntur : Quod ad me de re publica scribiSy dispur 
tas tu quidem et amanter et prudenter. Att. I, 20^ 2. 
Narrationem quod jubent veri similem esse . . ., rede nos ad- 
monent. de or. 11^ 19, 83. Sin autem acutum, prudens et idem 
sincerum . . . genus orationis probant . . ., recte laudant. 
Brut, 84, 291, Bene praecipiunt, qui vetant quicquam agere, 
quod ...off. I, 9, 30. Quod vero actoris jubeo esse fraudem, 
Id totum dixi ex Crassi . . . sententia. leg. III, 19, 42. 
Quae omnia etiam si voluntate Dolabellae fiebant, per istum 
tamen omnia gerebantur. Verr. I, 38, 95. Cum vas inane di- 
cimus, non ita loquimur ut physici. fat. 11, 24. 

4. 
Quattuor sunt exempla, in quibus differunt senten- 
tiae nominibus, quae plerumque praedicativa q. d. notione 
adjiciuntur. Sunt haec: Mihi vero quidquid acdderit in tarn 
ingrata dvitate, ne recusanti quidem evenerit, non modo non 
repugnanti. parad. II, 17. Eas (sc. provindas) ita par- 
tas hdbent ei, qui nunc obtinent, ut . . . prov.cons.2,3. Quos 
qui leviore nomine appellant, percussores vocant. Bosc. 
Am. 33, 93. Cum di immortäles monent de optimatium dis* 
cordia, de clarissimorum et optime meritorum ci- 
vium dissensione praedicunt. har. resp. 25, 53. 

Argnmentnm. 

(Pars prior.) 

Frooemium p. 1 

Caput primum. 

De eoineidentiae tI ae notione. 

A. Quae Lattmannus et Muellerus de coincidentia docuerint, sin- 

gula diligenter perpenduntur p. 5 

B. Ipsi qaid sentiamus, explicatur »15 

Caput aKerum. 

Genera eoineidentiae explicantar. 

L Idem et in primaria et in secundaria enuntiatione verbum 

finitam p. 20 

1. Differunt sententiae objectis »2^ 

2. Differunt snbjectis »24 

8. Differunt adverbiis »26 

4. Differunt nominibus praedicativis »29 

n. Synonyma verba finita „30 

1. Differunt sententiae objectis „30 

2. Differunt subjectis »32 

8. Differunt adverbiis „33 

4. Differunt nominibus praedicativis »33 



(Pars altera.) 

lU. Faciendi verbo secundaria enuntiatio comprehenditur . . 

1. Adjicitur adverbium 

2. Adjicitur objectum (velut „gratum^ alia) 

IV. Yerborum nulla similitudo 

1. Secundaria sententia factum, primaria Judicium contineri 

a. „Erratis, si putatis" et similia 

b. „Sumus sapientes, quod naturam sequimur^ et similia . . 

c. Primaria sententia vis atque pondus indicatur eins rei, quae 
secundaria fieri dicatur. (De oratoria quadam forma di- 
cendi.) Quinque species 

d. Secundaria enuntiatione Studium, primaria eo quid efficia- 

tur, exprimitur | 

e. Ejus, qui secundaria en. facere aliquid dicatur, in primaria 
animi condicio quaedam indicatur 

f. De coordinatis sententiis 

d. De paucis locis, qui non conveniant illi regulae (IV. 1.) . 

2. Eadem subjecta saepe non verbis scribi, sed ex sententia tan- 
tum intelligi, interdum ne intelligi quidem 

(Annotatio de definitionibus.) 

Caput tertium. 

De temporam in sententÜB eoineidentibiu usa. 

A. Bina verba finita 

I. Indicativus modus in utraque eountiatione 

1. Tempus praesens 

2. Perfectum 

3. Perfectum cum praesenti conjonctam 

4. Imperfectum 

5. Plusquamperfectum 

6. Futurum 

7. Praesens cum futuro coigunctum 

8. Futurum exactum 

9. Futurum (vel imperativus) cum fut. exact. conjunctum 

II. Indicativus in secundaria, conjunctiyus in pri- 
maria en 

III. Conjunctiyus in secundaria, indicativus in pri- 
maria en 

1. Secundariae sententiae potentiales 

2. Secundariae sententiae causales 

3. Secundariae sententiae concessivae 

4. „Griminabatur, cum diceret*' et similia 

5. a. Gonjunct. imperfecti cum perfecto conjunctus .... 
b. Gonjunct. plusquamperfect. cum perfecto conjunctus 

IV. Gonjunctivus in utraque enuntiatione . • 

1. in sententiis condicionalibus, 

2. attractione qua dam modi, 

3. obliqua ratione effectus 

y. Departicipiis 

B. De iis sententiis , quarum in primariis enuntiationibus sint 
verba auxiliaria, quae dicuntur 

G« De iis secundariis enuntiationibus, quae ad infinitivos aut par- 
ticipia pertinent, quae ex verbo vel dicendi vel sentiendi pen- 
dent. (Deorationeobliqua.) 

I. Referri solere secundariarum en. tempora ad ipsos in- 
finitivos non ad finita verba primariarum enuntiationum . . 

n. Gum infinitivo praesentis, 

1. qui pendeat ex praesenti, coigungi 

a. praesentis conjunctivum 

b. praesentis indicativum 

2. qui pendeat ex futuro, conjungi 

a. conjunctivum praesentis pro conj. futuri 

b. indicativum futuri 

c. indicativum praesentis 

d. conjunctivum propra praesentis 

3. qui pendeat ex praeterito, conjungi 

a. coDjuBCtivum imperfecti 

b. indicatiTum imperfecti 

in. Garn infinit iYO futuri, 

1. qui pendeat ex praesenti aut ex praeterito, 

a. conjunctivum aut praesentis ant imperfecti 

b. ant.perfecti aut plusquamperfecti conjungi 

2. qui pendeat ex futuro, futurum exactum con- 
jungi solere 

8. qui pendeat ex praesenti semel indic. futuri exacti, semel 
conjunctivum plusquamperf. conjungi 

4. De infinitivis „amatum fore^ et „amaturum fuisse^ . . . 
IV. Cum infinitiYO perfecti 

1. pendente ex praesenti conjungi 

a. conjunctivum perfecti 

b. indicativum perfecti 

c. raro indicativum imperfecti 

2. pendente ex futuro conjungi 

a. conjunctivum perfecti pro conj. futuri exacti .... 

b. indicativum futuri exacti 

c. indicativum perfecti '. . . 

d. conjunctivum proprii perfecti temporis 

3. pendente ex praeterito conjungi 

a. indicativum plusquamperfecti 

b. conjunctivum plusquamperfecti 

c. conjunctivum imperfecti 

d. participium passivi 

e. indicativum vel conjunctivum perfecti • . 

y. De iis sententiis , quae passive verbo dicendi vel 
sentiendi adjungantur 



Vita. 

Fridericus Guilelmus Hermannus Lattmann natus sum Gottingae Kai. 
Jul. anno b. s. LYII. patre Julio, tunc gymnasii Gottingensis magistro, 
matre Augusta, Augusti Grotefendi, qui ejusdem gymnasii grector faerat, 
filia. Fide initiatus sum evangelica. Litterar um elementis imbutus sum 
in gymnasio Gottingensi et Glausthaliensi. Anno h. s. LXXY. maturitatis 
testimonium adeptus Tubingan^ me contuli ibique philologiae Studiosus 
inscriptus Teuffelium, Bud. Bothium, Sigwartum, Schwabium, Herzogium 
audivi. Post duos autem annos Berolinum profectus scholas frequentavi 
Job. Yableni, A. Eirchhoffii, Huebneri, Muellenhoffii, Job. Schmidtii. Se- 
minarii regii pbilologici Berolinensis sodalis fui per bis sex menses. 
Examen pro facultate docendi peregi aestate anni h. s. LXXX. Jam inde 
a mense Octobri ejus anni usque ad bunc diem in gymnasio Gottingensi 
pueros doceo, a mense Aprili anni LXXXIY. magister Ordinarius. 

